url: =Revolutionary Evolution of an Untold Legacy: ZNC leh Zomi-te’ Mailam\n1. Register theih phot limlim nading in minam minte ahi Zomi/ Chin zang vetlo zaw in mindang (neutral) khat (Gtn. United People's Party, United Ethnic Nationalities etc.) tawh lut ding.\n4. Register theih phot limlim nading in Zomi/ Chin zang vetlo zaw in mindang (neutral) dang khat (Gtn. United People's Party, United Ethnic Nationalities etc.) zang in lut ding.\nTu laitak Kawlgam sung ah Chin a deih khempeuh zong Zomi hilo khin tuanlo uh a, Zomi a deih khempeuh zong Chin hilo khin tuanlo uh hi. Cih nopna ah (shared identity) I neih man in Chin hi vet kei hang ci in 100% nial kilkel huai tuanlo a, Zomi hi lo ci in khat peuh in 100% ki daang koih thei tuanlo leuleu hi. Tua ahih leh tutung a kiteelna tung taang ah minam min vai tawh thang hong siah nuam uh a, hong awk sak nuam uh tawh kibang hi. Eima deih loh min bek tawh hong phal a, eima deih min tawh hong phallo citciat ahih nungsang un, Zomi min tawh register bawl ding ong deihlo uh cihna hi mai hi. Tua ahih man in hong dal leh vai hong tamsak Chin ahi a, Zomi ahi zong in, tua issue pen tu leh tu in hun tomno kal sung ah I nawh vaihawm gawp sang in, minam min zanglo zaw bilbel in, register I lut theih limlim nading in kipawlna min dang khat tawh lut hoih zaw kha ding hi. Gentehna (United People's Party, United Ethnic Nationalities etc.). NLD mahmah zong Myanmar, Burma, Burmese ci-in minam min kihel tuan se lo lel hi. Minam min bek a kihel ding a deih ihi hiam ahih kei leh I mipi a ding in I sep nop man hi zaw hiam cih zong ki dot kik ding thupi khat ding hi. Tua ahih man in I minam min tatak Zomi pen thala in, nak kipat kik nuam lua zaw ding ihih man in, tu leh tu a ni 10 sung khong bek I ngah sung in (emergency entrance) ici diam ah min dang khat tawh lut masa phot limlim ding a, ki nak pat mahmah sawm leng hoih zaw lo ding hiam?\n4. Register theih phot limlim nading in Zomi/ Chin zang vetlo zaw in mindang neutral dang khat (Gtn. United People's Party, United Ethnic Nationalities etc.).\nPosted by Disciple Sian at 9:03 AM


timestamp: atn

url: =Ih ngah takpi hiam ~ Pu Thangboi :: ZOMI DAILY\nposted on 10 May 2020 at 8:18 pm Lomkholna: News, Thangboi, Zomi\nTedim zatopi ading van tampitak aciangciang in akipuak ziahziah lam ihzak man in lungdam hang. Hih dan dongtuahna khatpeuh a om ciang in huhna kipiate kithuap (overlap) khathei mahmah hi. Tua ban ah hoih tak etcikna leh khinkhaina (M&E = Monitoring and Evaluation) a om kei leh akisam taktak mipi in kizangh kha khollo thei hi.\nM&E mechanism kisam mahmah hi. Piak cihtak in piapong in van bang teng neita, bang teng kithuap (akithuapte bangcih ding), tua vante koici zat ding, azang thei ding siamna nei ommaw omlo, bang teng kisam lai etc.. cih a encik ding leh a khinkhai ding M&E mechanism a omkei leh ih vante kizangh khol hetlo lel ding hi.\nM&E Bangci Form Up Ding ?\nM&E Committee pen kumpi nasemte bekbek tawh aki form mawk leh dahhuai mahmah ding hi. Tulaitak kawlgam kumpi nasemte’ ki-ukzia pen Top-down vive hilai hi. Thu kikum ngeungeu cih bang om theilo hi. “Meeting” acih mawkmawk uh hang thungai hilel uh hi.Alianpen’ deihna bangbang a apai hilel hi. Bureaucrat taktak hilel hi.\nTua ahih man in M&E Committee sungah kumpi nasem uliante ban ah amau’ zahtak ding khuanu khuapate, biaknasiate ban ah tulai khuahun luanzia athei ateitang gam leh lei akhual takpi khangno pawlkhat zong kihel hamtang leh hoih ding hi.\nM&E Committee hoihtak ih form up kei leh ih vante pammaih lua ding hi. Committee kician khat om hileh van kithuapte bang amundang (Gtn. Kaptel, Tuithang, Tonzang, Cikha) khawng ah puak le hang hamphatna tamzaw tham ding hi.\nM&E min ih deih kei leh zong hoih ihsak khat phuah ding hi a tua committee in hoihtak hong encik in hong khinkhai leh ih met mahmah ding hi. Ih Ngah Takpi Mah Hiam? Genkhialh a om leh ngaidam, lungdam, Mung Laan Thang (Tonzang, Zogam)\nPrevious: Amanpha mahmah, aki mangngilh Nute ~ Jam Daniel\nNext: Ka Nu (Notes on My Mother) ~ Tung Za Pau\nDonald Trump in cimawh dongtuak te ama ipsungpan $1 million piakhia


url: =November 2, 2018 by Jason Cipriani in Apple\nOctober 15, 2018 by Jason Cipriani in Apple\nAvailable through the company's beta program, Apple Pay Cash is finally here.\nNovember 7, 2017 by Jason Cipriani in Apple\nNintendo announces release date for Super Mario Run on iOS\nThe wait for Super Mario Run on your iPhone is almost over.\nNovember 15, 2016 by Jason Cipriani in Apple\nJune 30, 2017 by Jason Cipriani in Apple


url: =Topic: hi hru? 4111 for squirt\n#anal play #ass fucking #couples fucking #rubbing\n#ball sucking #fingering #handjob #sucking\n#cock sucking #dildofucking #foursome #female domination\nHey guys! Im new here and i wanna know u better^^ PM me pls :) 753 CUMSHOW Привет, я тут новенькая и хочу познакомиться


url: =Ka Pa Nungsangah Hong Kitutpihnate – 1 ~ Hau Za Cin :: ZOMI DAILY\nposted on 18 May 2015 at 11:36 pm Lomkholna: Article, Dahpihna, Hauzacin\nKa Pa Nungsangah Hong Kitutpihnate – 1\nKa pianna ka pa Pu Pum Do Lian (74) in 26 April 2015 a hong nusiat khit nungsangah a munmun a hong kitutpihnate ka lungdam lua ahih manin ka hihtheih bangin hih lai ah kong at suk ding hi.\n1. Tedim Ah\nKa pa hong nusiat thu ken thei masa lo in khua lam pan midang khat kiangah phone tawh na zasak uh hi. A thei masate in hong hilh pah ngamlo in ka zintunna uh Nelson Inn ah hong ciahpih phot uh a, tua inn ka tun uh ciang innsung dim in mi na tu khipkhep uh hi. Meltheih tawh meltheih ngei melloh tawh na tu khipkhep uh ahih manin lamdang ka sa simsim hi.\nTua banga mi lak ka hawh ciang hong kinohset in hong kikhutlet zel hinapi tua nitak in kuamah in hong khutlet masa ding omlo in dai tak in a tu khipkhep uh hi. Ka omdan khat hong nuam mello tawh kibanga ahi zongin bangmah muanmawh ka nei kei hi. Zosuan Tuailai Khawmpi a tawpni ding hita ahih manin mipite kikhop ding lawp diak in biakinn tun baih ding hanciam uh hiding ciin ka ngaihsun pian mai hi.\nTua bang ka tut khipkhep laitak un ka behpa uh khat Pa Thang Do Lian, Myoma in, “Tu nitak lamin khua lam Murlen pan phone hong pai in, khua ah Pa (Pa Pum Do Lian) in hong nusia cih na za ung,” hong ci a, ka hekna ding ka thei kei a, ka gen ding zong ka thei kei a, lamdangsa, ka dip van ah khai hong bangin ka om heuhau hi. Ka gei a tu ka zi Vung Deih Cing zong ka khut hong lenphei in a lungnuamlo hi cih ka thei hi.\nKa cihna ding mel theilo in ka om a, kap ding maw, nui ding maw, bangcih ding cih zong ka thei kei hi. Ka mai a mei kikhul ka en a, mipi ka en zel a, ka mitkha in ka khuasung uh, ka innsung uh, ka inntual uh ka mu a, ka pa mel ka mu a, ka innkuanpihte mel ka mu a, ka lungtang hong kisai satsat zel hi.\n“A bei hizen maw”, “Nuntak hibang a bei hiziau lel maw” cih bekbek ka lungsim ah hong kilo in ka ngaihsutna hong hawm heuhau a, “Na khempeuh a mawknapi himawk veh maw” cih bekbek ka lungsim ah hong dim hi. “Khuttung lumleh bang hi ziau lel maw” ciin ka khut ka loplop a, ka cihna ding a om het kei hi. Mihing nuntakna hibanga bei ziau hi a, tun samkik ding, hopih kik ding hileng a mawknapi hizen maw, la kik thei nawn hetlo ding maw cih bekbek ka ngaihsun hi.\nZosuan Tuailai Khawmpi kizo nailo a, a luang delh leng ka lap lai ding hiam ciin ka ngaihsun a, Tedim pan Ciau ah, Tonsim ah, Murlen ah zankhat thu in zong tun theih, ahih kei leh lampi ah mawtaw awk in buannawi ah kitang leh lah zan tampi a zong tunloh theih dinmun ahih manin delh loh mai ding hiam ciin ka ngaihsun a; thukhat ah kei nasep neilai Zosuan Tuailai Khawmpi zo nailo – tu nitak khat neilai ka hih manin zo vet ding maw, cih bang ka ngaihsun hi. Ka pa zong a nasep khat peuh zo lo, manlo a vai dang a delhsan, a taisan nam hilo ahih manin kei zong ka vai zovet in tua ciang delh leng hilo ding hiam cih bang kei leh kei ka lungsim ah ka tawikhaikhai hi.\nA langkhat ah delh in ka pa luang lap leng zong ka hopihnop hang kihopih thei nawn peuhmah lo ding cih ka ngaihsut ciang ka dip hong sun valval a, tua mah thuak-haksa ka sa pen hi. Kihopih thei nawnlo ding, tong kisang thei nawnlo dinga ka pa lupna tungah na kisial ding cih ka ngaihsut ciang bekbek in zong ka kipalsaknop hang haksa ka sa mahmah hi. Ahihna takpi lah hisi a, kihopih thei nawnlo ding na hitakpi hi. Haksa tei ei maw leitung nuntakna; sihna in hong khen ciangin a kikhen takpi, a kilehbulh linlian, a kisam kik thei nawn hetlo thu na himawk hi. Tua mahmah sihna a baihlohna hi cih ka mitdim in ka mu a, ka lungsim ah kitel mahmah a, ka ngaihsut ciang ka ngaihsun ngam kei hi.\nTedim pan delh leng Ciau ah hong dawn ding leh khua Murlen dong hong taipih dingin ka u Thang lawmpa Pa Cin a kigingsa in om cih ka zak hangin ka pa tawh ka kiho theih nawnlo ding bekbek in ka lungsim hong dim lua ahih manin khentat ding hamsa ka sa hi. Ka lungsim vak dandan a, Cope Tonu zong a pasal damlo in cina hi, gim mahmah hi cih a zak ciang a veh dingin delh a, lampi ah a pai laitak in a sih thu a ko dingte tawh lamkal ah kituak a, “a sisate sangin a hinglaite kep masak ding thupizawta hi” ciin kilehkik hi cih thute ka lungsim ah hong suak hi. A sisate a itlo hipeuhmah lo ding hi cih ka thei hi. A hinglaite itzaw hiding cih zong ka um tuankei hi. Ahi zongin Lengtong Pauno laphuak bangin,\n“A lungnopna’ng bawl in, Lungleng khasia sak ken,\nA sih teh na kap kei zong phamawhlo hi,\nKawsah puanbu na kengsak zo kei zong,\nA nuntak lai lungkimsak peuh lecin,”\ncih pen a thupi penpen hizaw cih mihing nuntakna ah hong phawksak hi. Mihing pen i nuntak sung teng bek mah kikholh ding, ki it ding, kithupisim ding, kingaih ding, kipahtawi ding cih a thupipen hi a, tuate sunsiah hetlo, ciil hetlo a hih mengmeng ding ahi hi. Siitbawl, dam in hih ding cihte zatloh a hih mengmeng ding, hih khit hang tamvei hih luata cih omlo a zat den ding, ciil bawl hetloh dingte ahi hi. Tukum kum tawp lam ciang khua ciah ding, nu leh pa tawh kikhawl ding, kithuah ding, hun nuam zang ding ciin ka ngim kholhnate thakhat in a mawkna hong suak a, bawlphat theih lah ahi nawn kei hi.\nKa pa tawh hun nuam tampi ka zanga, hun nuam tampi mah ka zang nuamlai hi. Sangkah leh nasem a mundanga ka om khiat loh sung khempeuh a kikhawl ka hi uh hi. Ahi zongin tua bang hun tampi kinei to lai ding cih lungmuanna leh lametna ka nei tawntunga, hih banga thakhat thu a hong nusia vat thei dingin ka tuat ngei kei hi; zong ka ngaihsun ngam ngei kei hi. Ka ciah simin a om dingin ka tuat a, ahici vat thei dingin ka ngaihsun ngei kei hi. Leitung i khualzinna gam na hitakpi a, i hun ding a ni a kha, a nai a kigenkhol theilo na hitakpi hi. Bangbang ahi zongin a piang bangbang Topa theihloh a piang khat zong omlo hi cih ka um hi.\nTedim Baptist Convention ah General Secretary Rev. Vungh Suan Mung leh a zi Sianu Ciin in ka pa vai a theih phet un hong delh in, lengla dona ding tutphah na gualsak pah uh hi. A thei masasa in hong delh in Pa Thang Do Lian a kipan Rev. Gin Hau Pum, Rev. Thang Suan Kim, Tonzang; Sia Joshua Thang Suante, Pa Hang Khan Lian, Pa Khup Khawm Mung, Pa Lian Tuang, Dr. Chin Khan Lun, Pi Niang Ciin, Lawibual; Rev. Dr. Thuam Khan Thang, Pa Thang Za Gin, Pa Hang Khan Khai, Nu Cing Ngaih Lian, Pa Vum Khan Khual, Pa GS Pau, Pa Tun Ngaih Lian, Pa Cin Lian Thang, Kawlpi; Rev. Thang Van Lian te nupa, Rev. Khup Khen Pau, Tg. Lalpu, Lamka; Tg. Mangbawi, Sakollam, leh a dang tampi in hong delh hi.\nNipini nitak lamin zingcianga vanleng delha Kawlpi zuan in a ciahsuk laitak ka pa hong nusiat a zak ciang Sia Rev. Dr. JM Ngul Khan Pau in phone tawh hong sam pah in pa vai ah a lungnoplohna leh hong thuakpihna leh thungetna ah hong phawk ding thute banah a kisam a om leh thukiza tuah dingin hong vaikhak a ka khamuang tuam mahmah hi.\nMimal kim min kiciamteh zo lo ahih manin nong telsiam ding uh kong thum hi. Nelson Inn ah nek leh dawn hong huansakte khempeuh banah ka Pu Kap (hong nusia khin ka nu nau palik) tanu Nu Vungpi leh a lawmte hong tutpih khempeuh ading niangtui a kisam bangin awm in hong sepsak uh a, pawlpi siate leh upate, makaite leh Zomi Youth Association pan, Zomi Siamsin pan zong a kisam bangin hong uap, hong tutpih uh ahih manin kei leh ka innkuanpihte in ka lungdamna uh kam tawh gen zawhloh hih laimai tungtawn in kong pulak uh hi. (zop lai ding) Hau Za Cin\nPrevious: ZCD te maban ki zomzom zo lai\nNext: Dimno’ Nu laikhak – 15


url: =Canada Shooting: Police akineih Gunman in mi 18 kaplum: Reports :: ZOMI DAILY\nCanada Shooting: Police akineih Gunman in mi 18 kaplum: Reports\nposted on 22 April 2020 at 12:44 am Lomkholna: Canada, News, Thangkhanlian, World\nApril 21: Canadian modern history adingin #mass_shooting nasia pen piangsak dingin Kiginni panin naikal 12 sung car tawh kidelhna ah a kikaplup madong police bangin a kisiamsia; police a kineih thau tawi pasal khatin Royal Canadian Mounted Police (RCMP) officer numei khat kihelin mi 18 kaplup hi. Police ten thaukap pa in Nova Scotia sung mun tuamtuam ah mi ban mot kaplup a, policete tawh kinawktuahna ah kikaplup hi ci uh hi. Thaukap pa in police car hawl in police kineih hi.\nCanadian Prime Minister Justin Trudeau in hih thupiang pen kamsiatna lianpi hi ci a, “Canada gam-ah hih banga ngongtatna adingin mun awng lo hi. Note tawh ka ding khawm uh a, hong dahpih in ka hong thuakpih uh hi,” ci-in zan in gam bup zak dingin a thugenna ah gen hi. Nova Scotia Premier Stephen McNeil in reporters kiangah, “Hih thupiang i province sungah khuaphawkna nei lo ngongtatna nasia pente lak-a khat hi,” ci hi.\nZan in RCMP in hih ngongtatna hangin a thuah kha adang om lai kha ding ci-in inn kihalte panin a luang kimu lo om dingin a ummawhna thu gen hi. PM Trudeau in hih bang ngongtatna a pian’ ma-in ka government in parliament ah assault style weapons bans ding a kisawm laitak hi napi-in coronavirus outbreak in hong lap manin kikhawlsan hi ci a, “Hih pandemic a daih ciangin assault style weapons kham ding vai kimainawtpih ding hi,” ci hi.\nBANG PIANG HIAM CIH KOI CIANG KITHEI?\nKiginni 23:32 local time (02:32 GMT on Sunday) in RCMP in a police officers ten khuapi gol lua lo Portapique ah “firearms complaint” om hi cih kiza ahih manin a khua mite kiangah kong a kisungkalh khumna dingun thu kizasak hi ci hi. Tua khitin police officers ten Portapique khua-a inn sung leh inn pua ah siluang pawl khat va mu uh hi. Khuami khatin CBC News kiangah tua bang hun in inn thum kihalte ka mit tawh ka mu hi ci-in gen hi.\n08:54 Sunday in RCMP in mi a lom thah thaukap “active shooter investigation” om hi ci-in thukankhiat a neihna thu pulak uh a, a thaukap dinga upmawh kum 51 a upa leh Portapique ah properties thum a nei Gabriel Wortman hi ciin pulak uh hi. RCMP officers in a naikal a sim ding Wortman mat ahih kei leh thah dingin a delhna uh-ah Nova Scotia province sungah Wortman’ crime scenes mun tuamtuam ah mu kawikawi uh a, a crime scenes khempeuh kikhilkhawm sawm hi ci uh hi.\nTua khit a khuanungin Portapique khuapi nisuahna lam Glenholme leh Debert areas ah RCMP police uniform silh leh RCMP car hawl a tai Wortman kimu hi. “Wortman’ car hawl leh RCMP car a kibat lohna khat om a, tua in a #registration_plate hi. Wortman’ car plate no. 28B11 a passenger window mai-ah kisuang ahih manin 28B11 car na muh leh 911 call pah in,” ci-in RCMP force in tweeted hi.\nTua khitin Wortman in a car laih in leitaw lam manawh in Brookfield area panin Highway 102 ah silver Chevrolet Tracker car tawh tai hi ci-in RCMP in gen hi. 11:40 in RCMP in custody ah Wortman kikhum hi ci-in gen hi. Ahih hangin tua khitin Portapique leitaw lam panin 92 km gamla a om Enfield a police station ah Wortman ki-umcih in kikaptuahna a kikaplum hi ci-in gen kik hi. Mit tawh thupiang mute in lei lakah siluang khat lum hi ci uh hi.\nNaikal 12 sung sa bet bangin Wortman a kiben sungin RCMP officers-te in media kiangah a thugenna uh-ah hih bang thupiang a uplahna uh leh tehpih theih om lo a sakna uh kimu thei a, crime scenes mun tuamtuam a omte a kibang mah cih a kitheihna dingin khatin khilkhawm ding hanciam in investigation hamsapi khat buaipih uh hi. Gamdang tampite mah banah Canada in a beisa hun in mi kilom thahna (mass killings) na tuak ngei hi. A gam mite sungah kipumkhatna a om theihna dingin Canadians mite in a beisa hun in a thuakte phawkna dingin hanmual ah paikhawm ahih kei leh vigil (awareness) nei mun mahmah uh hi. Ahi zong coronavirus pandemic hun in hih bang piang ahih manin Canadians ten vigil leh hanmual ah paikhawmna in hun zang thei lo ding uh hi.\nMASS SHOOTING A THUAK KHATE (VICTIMS) A KITHEIHNA AH KUATE HIAM?\nWortman’ ngongtatna hanga sihna tuak mi 18 lakah kum 23 mi RCMP Constable Heidi Stevenson (a nuai-a photo sunga police nu) zong kihel hi. “Heidi in a call of duty sapna dawng a, humbit ding a mawhpuakna a nasep lai-in sihna tuak hi,” ci-in Nova Scotia RCMP Commanding Officer, Assistant Commissioner Lee Bergerman in a Facebook post ah tuangsak hi. “Naupang nih in a nu suplawh uh a, pasal khatin a zi taanlawh hi. Nu-le-pa in a tanu suplawh uh a, midangte in lawm leh a nasep khawmpih uh mihoih khat kitaan hi,” ci-in Commissioner Bergerman in gen beh hi.\nThau tawh kisuamna ah Delbert Elementary School a sangsia Lisa McCully zong a site lakah kihel kha hi ci-in Nova Scotia Teachers Union in a statement ah gen hi. Globe and Mail newspaper in a site a ciamtehna lakah Jamie Blair leh Greg Blair; Portapique nisuahna lam Truro a siamah (nurse) Heather O’Brien zong kihel hi ci hi. RCMP officer pasal khat zong a liam hangin nak liam lo hi. Authorities in Mortman’ suamna hangin mi si zah lian final death toll bang zah hiam cih kikan lai hi ci uh hi.\nA GUNMAN MORMAN KUA HIAM?\nA inn vengte in Wortman pen Dartmouth ah zalim bawlna denture clinic lawhcing mahmah nei mi hi ci uh a, Global reports in RCMP leh RCMP memorabilia tawh kisai lunglut mahmah hi ci hi. Chief Superintendent Chris Leather in Wortman in violence history ahih kei leh extremist political views a neih lam kithei lo a, a mi thahte tawh zong kizopkhakna nei hi cih kimu lo hi ci hi.\nRCMP Commissioner Brenda Lucki in Wortman in a cil in ngimna nei a, ahi zongin a ngimna bek muitum in phengtat gawp hi dingin a upmawh thu gen hi ci-in CBC News in gen hi. Police ten Wortman sih dan a kician in gen lo hi. Zan in PM Trudeau in a press conference bawlna ah Nova Scotia ah Wortman that first reponder (policete) a phat hangin Wortman min lo kha lo a, a gamtat hoih lohna ka gen nuam lo cih teng bek gen hi.\nCANADA GAM-AH MASS SHOOTING PIANG MUN HIAM?\nUS gam bang loin Canada gam-ah gun ownership law khauh ahih manin mass shootings piang mun lo hi. Nung kum in northern British Columbia ah Australian-US couple kihel in mi thum a thahna uh fugitive teenagers nih a gamtatna uh kipholakkhia uh hi. 2017 in Quebec City mosque ah university student Alexandre Bissonnette in mi guk kaplum hi. Royal Canadian Mounted Police (RCMP) ten thau tawh kisuamna tuak thei uh a, 2014 in Moncton, New Brunwick ah RCMP forces thum kikaplum hi. 1989 Polytechnique massacre a kici Montreal a khuapi-ah kilomthahna ah numei 14 si uh hi. A thaukap pa in engineering college classroom sunga numei 14 a kaplum ma-in pasal teng pusuaksak masa hi. Nung kal bei kuan-a Nova Scotia province ah mi 18 a kilom thah ma-in Canadian mass shootings history ah 1989 Polytechnique massacre, Montreal a nasia pen hi. Source: BBC @ Thang Khan Lian #ZUNs reports\nPrevious: Nigeria ah Security Forces in COVID-19 Lockdown Order palsat mi 18 kaplumta\nNext: Pu Thomas Khanno Facebook pan\nZomi MP Teelcingte Lungdampihna\nA takpi leh upmawh thu (Fact & Opinion) ~ Thang Van Lian


url: =July 25, 2020 | Thungetna in Nupa Nuamsak Kik ~ MUC\nJuly 25, 2020 | Thungetna in Nupa Nuamsak Kik\nThungetna in Nupa Nuamsak Kik\nAngelique Abeme in kum 15 a phakin Peter tawh kingai uh hi. Peter in kum 20 cing khin hi. Kiteeng lo pi tanu nih nei uh a, Gaban khuapi saklam Oyem khua-ah om uh hi. Peter in zudawn zatep mi khat hi. Angelique in tuapi mah ngai veve hi. Angelique in kum 25 a phakin a vengte Seventh-dayAdventist khat in Pasian thugenna mun khatah thungai dingin zawn hi. Angelique in ni 7 ni Sabbath tawh kisai dotnop thu tampi nei hi. A zak thute tawh lungkim zo lo hi. Tua Pasian thu kigenna kaal nih khit a nitak tawp ni ciangin Angelique in a pastor tungah Sabbath tawh kisai va dong hi. “ Pastor aw, Sabbath mantak pen Sunday ni maw, Saturday ni maw, koi zaw hiam, ci-in dong hi. Lai Siangtho sungah ni 7 ni Saturday ni pen Sabbath hi, ci-in pastor pa in bangmah nial lo hi. Adventist na suah nopleh zong suak in ci-in kiho uh hi.\nAngelique kituiphum a, tua khit ciangin hamsatna tuamtuam hong kipan hi. Peter tawh kingai ahih manin, Peter tungah kiteng ni, ci-in a gen leh Peter ut lo hi. Tua ciangin inn panin paikhia dingin a sawl ciangin Peter zong pai khia a, Port Gentil kici khua-ah va tung hi.\nAngelique in Peter adingin thungetsak hi. Peter in thuman a theih nading ci-in thungen den hi. Peter in a sim ding ci-in Lai Siangtho thusinna laibu tuamtuam khak den hi.\nPeter in Port Gentil a ah om hangin hamsatna tampi tuak hi. A nasepna-ah a pu in van gu teh ci-in ngawh a, Peter in a guk lopi hi taleh, kha 3 sung thongkia hi. Thong sungah Adventist thuhilhsia khat in Lai Siangtho thusinna laibu sim ding pia a, tua laibu-te simsim hi. Thong sung pan a suahtak khit ciangin Peter in kituiphum hi. Anglique in Peter thongkiatlam a lawmte khat tung pan na za a, thong sungah Lai Siangtho sinna nei ahihlam phawk kha lo hi. Peter in Adventist a suah khit ciangin Anglique lungdam lua mahmah hi.\nPeter in zudawn, zatep nawn lo hi. Peter in a zi Angelique leh a tanu nihte hopih pahpah hi. A tate zong Pathfinder camp khat om ding ahih manin tua lai-ah kimu dingin a zi vaikhak hi. A kikhen zawh uh kum 6 bang cingkhin ahih manin , tua camp ah a kimuh uhteh nai 2 sung bang kiho uh a, tua khit ciangin Peter in mundangah paisan hi. Peter in zudawn lo zatep lo cih a theih ciangin Anglique in lungdam mahmah hi. Camp mankhit ciangin kaal nih sung bang Port Gentil ah omlai uh a, a nihun kiteeng dingin vaihawm uh hi.\nTu-in Peter in Gabon Adventist pawlpi ah pawlpi upa sem hi. A nuntakna khempeuh tawh Jesuh it hi. Hih hangin a zi Anglique lungdam mahmah hi. A lungkham mahmah laiktain Anglique in Matt. 6:33 sungah Jesuh kamciam, “ Pasian deihna leh Ama dikna zong masa u. Tua hileh na kitangsapna khempeuh uh a hong pia thuah ding hi, cih siksanin tha la hi.\n“ Eite masak pen dingin Pasian gam zon masak ding hi,” ci-in Anglique in a pasal hanthawn hi. Na pasal in thu-um mi ahih nai keileh thungen ngen in. Pasian in mihing lungsim hong khel thei hi. Kum 6 sung tawntung ka pasal adingin thu ka ngen a, Pasian in hong dawng hi.


url: =Khumbitna Manpha (Lockdown) ~ Jam Daniel :: ZOMI DAILY\nposted on 26 April 2020 at 5:15 pm Lomkholna: Article, Biakna, JamDaniel\nTulai Coivid-19 hangin English kammal I zak mun deuh pawlkhat om hi. Social distancing, Lockdown, Quarantine Adang kammal tampi zong om a, ahizongin tuni a dingin a tunga kammal thum teng gawmkhawm in I deihna nam khat in I gen ding hi.\nSocial Distancing: Kilawh thei natna hong pian ciangin damsak pak na ding zatui omlo ahihmanin, mi khatle khat kinai ho lo a pi 3 pan pi 6 peuh mah kihal le hang natna kilawhlo zawdeih ding cihna tawh hih kammal hong kilimzat mahmah hi. Tuahangin meh le an lei dingin I pai ciang kihal diudeu in hong dingsak uh a cisa tehna tawh I tal hong kap masa uhi.\nLockdown: Hih kammal pen natna lauhuai ahihna thu hong ki theih pian ciangin mihau nasem lo a nungta thei pawlkhat le uliante pawlkhat amaule amau ki lockdown in vakkhia vetlo uhi. Damdam in natna hong khanciangin gamkhat le gamkhat kikawmna cih te ki lockdown in, gamkhat sungah zong nasepna, paisuk paitohnate akipan a vengveng ah khaktanna lockdown kinei ciat hi. Kisam mahmah lo buang kuammah inn pua na ngawn paikhiat kiphallo khop in kumpiten vaipuak tavuan la uhi.\nQuarantine: Hih kammal a kizatna taktak pen, natna nei kha thei ding hi ci a ki-ummawh mite kepna ahihi. Pualam mi kuamah tawh kizopna neisak lo in sittelna tuamtuam tawh a ki en mite ahihi. A taktak in quarantine cih pen ei ut banga om theilo cihna zong ahihi. Tulaitak dinmun I et takteh i innkuan kuan a ki quarantine vive zong ihihi.\nI gen nop thu in; social distancing na hangin, lockdown na hangin, quarantine na hangin bang thupha sang a, bang hamphatna ngah I hiam cih thu ahihi. Hih kammal 3 teng khat zawzaw I zat takteh a thuma genna tawh adeihna kibang a gen ihihi.\nHEBRU MITE KUM 400 VAL KI LOCKDOWN:\nEgypt gam ah Hebru mite kum 400 val na ki lockdown uhi. Ei a’ tamsa nailo ding hi hang. Malaysia bangah Ni 40 lian a cin ni (26.4.2020) ahihi. Kum 400 hun sungah Moses hong khang khia a, amite thuakna amuh ciang hotkhiat nopna lungsim nei hi. Nikhat Egypt mi khat le ama mipihte khat kilai mu hi. A mipihte mah gum nuam ahih manin tawmkha a sawkleh Egypt mipa si mawk hi.\nA zingciangin hong vak khiat leuleu le mi 2 kilai mu a, a vakhen sawmleh khatpa in Egypt mipa na thah bangin hong that nuam na hiam na ci ek hi. Tua thu in Moses lungsim ah launa guan lian ahihmanin hong galtai a Midian gam va tung hi. Tua mun ah nasep a zon leh gancin ding mu hi. Micitak ahih mah bangin kum 40 sung cing zen hi. I gen nop masak tua kum 40 sung thu ahihi.\nMoses adingin mipi tawh kigamla aom (distancing) pen kum 40 sung hizen hi. Mihing lam pan ngaihsun leng gampalak ah kum tuazah om ding pen thubaihlo ding ahihi. Ahizongin I tel ding athupi khat in I muh bat pih loh Pasian geelna khat om gige ahihi. Pasian in Moses kum 40 sung lockdown in a quarantine pen nam nih in kigen thei hi.\nKhatna ah, sehnel gamsungah kum 40 sung mah kivei dinguh cih pen Pasian geelna sungah omkhin hi. Tuamanin Hebru mi tulzaguk val makaih dingpa (Moses) sinna tentan a pia na higige hi. Gam sungah anhuanzia, lupzia, gamsate tawh kidozia, ciangkhut zatzia cihte limtak in theisak khol nuam ahihi. etc.\nNihna ah, a zalian mahmah Egypt kumpipa mai ah “ka mite paisak in” ci a thugen dingpa ahihmanin lungduai dan zong sinsak nuam a, ama siamnate nusia in Pasian sung bek ah muanna a neih theih na ding a sinsak ahihi.\nPasian in tua bang ngimna nei in gamlak ah kum 40 sung a om sungin Moses in Pasian geelna thei peuhmah nailo ding hi. Amahle amah gamlak ah tuukem ciang bek mah in kimu mu lel khading hi.\nUtenaute hih tungtawnin I kithapiak nop thu in bang hiam cihleh, Moses bangin gamlak ah I ki lockdwn laitak hikha ding hi. Lawmle gualte a kipan na it mahmah na innkuanpihte tawh na ki gamlat laitak (distancing) zong hi kha ding hi. Gamlak nuntak bang I sin laitak ahihmanin nuam khin khollo khamah ding hi. Ahizongin I phawk ding thu in tua bang hun sungin Moses masuan nuntak kalsuan na ding geel a ana buai mahmah Pasian pen tuni a I belh I biak a nungta Pasian ahihi cih mangngilh lo ding hi hang. Hih lockdown haksatna sungah Pasian geelna hoih om dinghi cih phawk ni.\nNI 40 SUNG MOSES KI LOCKDOWN:\nHebru mite Sinai zangkuam hong tun uh ciangin amite mualbul zanglei ah nusia in Sinai mual tungah Moses ki lockdown dingin kahto hi. Sun 40 le zan 40 sung an nelo tui dawnlo in mual tung ah quarantine in va om hi.\nMoses in a ki quarantine na pen manpha tak in Pasian tawh hunzatna in na zang hi. Tua banga hun a zatna le a ki lockdown na pen Makai khat hihna tawh amite maban saupi a khualna le Pasian a zahtak theih na ding uh a deihna ahihi. Ni 40 khitteh thukham suangpek tawh hong ciah suk hi.\nANIHVEINA NI 40 SUNG MOSES KI LOCKDOWN:\nMualbul zanglei hong tun ciangin amite bawng milim bia in na kun keii, bawngmilim phat in na lam ziahziah uh amuh teh aheh suaklua ahihmanin a khut sunga thukham suangpek leilak a dennaleh kitam hi. Tua ahihmanin a 2 veina mualtungah paito in mipi tawh kigamla (distancing)in ni 40 sung va om leuleu hi.\nMoses bangin Makai muanhuai khat I suah theih nading le inn sung ah Pa muanhuai/Nu muanhuai I suah theih na dingin khatveivei Pasian tawh quarantine I neih theih ding pen thupi mahmah ahihi.\nKUM 5 SUNG PAUL KI LOCKDOWN:\nPianthakna a ngah khittak ciang Pasian na’ a sep sung in a vek a gawm kum 5 sung bang thong nakia hi. Paul pen guta damiah a thongkia hilo a, Pasian’ thu genna hang bekbek ahihi. Thong sung lockdown na pan in laikhak 13 (epistles 13) hong gelkhia a, tuin thuciamthak sungah Lai Siantho in I tawi hi. A tawpna ah ki lockdown bek hinawnloin thong sung mah pan in ahingtangin ngawngtan na tawh mulkimhuai takin kithat hi.\nTuni ei ki lockdown ni 40 hipan a, haksa sa mahmah ta hi hang. Lockdown na hangin nasem I kuan theih loh hang’ an ngawl liang kuamah omnailo ding hihang. I nasep hunlaite sang bangin nek ledawn bang hauzaw leng kilawm kasa hi. Nasep zawhna hang bek tawh a kinungta hilo a, I sep theihloh, I sep zawh loh hun ciang dongin hong vak anungta Pasian ahihi. Topa phathuai lua hi. It huai lua hi.\nTOPA JESU NI 40 SUNG KI LOCKDOWN: (Matthai 4:1-11)\nJordan gun pan tuiphumna a ngah khit ciangin ze-etna thuak dingin gampalak hong manawh hi. Banghangin Jesu’ ni 40 sung mipi lak pan gamlak om (distancing) hiam? Banghangin ni 40 sung ki lockdown hiam? Banghangin ni 40 sung ki quarantine hiam?\nA tomtak in kidawng ni cileng; Jesu in kum 3 le alang sung na’ sem ding ahihmanin, tua cibang in hun ana zang ahihi.\nJesu a gilkial mahmah khitciang Satan in va ze-et hi.\nPasian’ Tapa na hihtakpi le hih suangte anlum a suah na dingin thu pia in.\nPasian’ Tapa taktak na hih le …hih lai panin tuak suk in.\nKa mai ah kun in kei hong bia lecin hihte khempeuh nangma tungah kong pia ding hi.\nCovid-19 hangin bangtanvei hong kikhak lai ding theilo hihang. Hong hici toto leh ze-etna in I muh tangpi mah in hong nawk thei kha ding ahihi. Satan in Jesu a ze-et mah bangin na hatna, na pilna, na siamna khat tawh hong ze-et khak ding kidawm in. Na kim a om na lawmte khatpeuh ii hansuahna tawh na khialh khak loh ding kidawm in. Gilkial luat manin khatpeuh mai ah na kun khialh khakloh ding kidawm in.\nSocial distancing hun sung limtak in na zat siamleh mi manpha khat na suah theih na ding hun hoih ahihi. Lockdown hun sung limtak in na zat siamleh thumanpha tampi na theihna le siamna tampi na ngah na ding ahihi. Quarantine hun sung limtak in na zat siamleh na cidam na ding ahihi. Athupi pen in Pasian’ thuthuk na theih na dng hun-pha ahihi.\nPasian’ miten khumbitna pen Pasian tawh hun manpha pen in na zang ciat uhi. Bang teng in na hun na zang hiam? Na hun zat nate na masuan ah na phattuam pih ding a om hiam? Pastor Jam Daniel – Zomi Daily\nPrevious: Zomi aw khanlawh hunta ~ Cin Khaw Mung\nNext: Kipawl loding kacih ~ Evan. Suangh Dal\nIndia ah huihpi in nawkgawp leuleu ahih manin mi 70 in sihlawh, 100 val liam\nThucinh Thutang (H)\nIndia naupang lugolgawp khat aki atsaksawm laitak in sicitciat\nKalaymyo, Nopna-Dahna tu nai pawlkhat\nPhalbi le Sakuhte ~ Nk Khanno


url: = Tinaung Takluem SAWLTAKTE 27\n1 Italy ah teambaw taw pai tu a ki khensat zawkciang in, amate in Paul le a dang thongtak te sia Augustus ngalkaphon sung ah zakhat uk ngalkap mangpa Julius kung ah ap uh hi.\n2 Taciang Adramyttium tembaw sung ah ka tum uh a, Asia ngam tuipi dung zui in pai tu ka kipan uh hi; Macedonia ngam Thessalonica khua mi Aristarchus a kici khat zong kote taw hong ki thawl hi.\n3 A zingciang in Sidon ah ka tawlnga uh hi. Taciang Julius in Paul sia phat vawt a, a lawmte kung ah pai in, ama le ama thathak la tu in suaktatak in ap hi.\n4 Tua mun pan in ka ki patkik uh ciang in, koma sang ah hui hongpai ahikom Cyprus nuai pan in ka pai uh hi.\n5 Cilicia le Pamphylia tuipi tung ah ka pai zawk uh ciang, Lycia ngam khuapi Myra ka theng uh hi.\n6 Tua mun ah zakhat uk ngalkap mangpa in Italy a pai tu Alexandria tembaw mu a; tua tembaw sung ah hong tumsak hi.\n7 Taciang dadam in ni tampi sung ka pai zawk uh ciang in, Cnidus tangtan haksatak in ka theng uh hi, hui in hong khak ahikom in, Crete tuikul nuai pan Salmone tangtan in ka pai uh hi;\n8 Taciang haksatak in ka kantan uh a, A Pha Tembaw Tawlngakna Mun, a kici na mun ka theng uh hi; tua mun sia Lasea khuapi taw ki nai hi.\n9 Tu in hun tampi ka zak zawk uh ciang in, antan hun zong bo zo a, tembaw taw khualhaw tu sia lauhuai hi, ci in Paul in kidopna tu son hi,\n10 Taciang amate tung ah, hi tembaw taw khual haw tu sia vanpuak te le tembaw atu bek hi ngawl in, eite nuntakna dong in haksatna le siatsuana tampi om tu hi, ci i he hi, ci hi.\n11 Ahihang zakhat uk ngalkap mangpa in Paul i thu te sang in, tembaw hawlpa le a neipa thu um zaw hi.\n12 Tua tembaw tawlngakna mun sia phalbi hun sung om natu pha ngawl ahikom, ahi thei le Phenice thet dong paisuak tu a, tua mun ah phalbi sung theampo om tu sia a tamzaw in ngaisutna pia uh hi; tasia sia Crete tembaw tawlngakna mun hi a, nitum na thangsang le nitumna saksang maingat in om hi.\n13 Taciang thangsang pan hui in hongseam va hiau a, amate in a ngealna theng zo hi, ci ngaisun uh a, Crete nai na pan in pai uh hi.\n14 Ahihang a hai ngawl in, Euroclydon a kici sumpei bang in huipi hong ki nuai ngawp hi.\n15 Ka tembaw uh sia hui in nuaicip a, tua hui nawk zo ngawl ahikom in, hui in a ukna mun theampo ah hong paipui hi.\n16 Clauda a kici tuikul nuai pan in ka pai uh laitak in, haksatak in ngunkuang ka dom uh a;\n17 Tembaw tung ah ka domto zawk uh ciang in, tembaw a kho natu in ngunkuang sia khau taw hen hi; taciang senneal tam na mun ah tembaw awk tu lau uh ahikom tembaw puankhak te khiasuk uh a, hui in a uk na munpo ah hong paipui hi.\n18 Huipi in nasiatak in hong nuaicip veve ahikom in, a zingciang in tembaw zaangsak uh hi;\n19 Taciang ni thum na ciang in kote i khut vateak taw in tembaw vanpuak te ka vawk uh hi.\n20 Taciang ni tampi sung ni le aksi te ki mu nawn ngawl a, huipi nasiatak in hong vak lai ciang in, ka suatak natu uh lametna theampo bosiat zo hi.\n21 Ahihang an ne ngawl in ngei mama ka om zawk uh ciang, Paul sia amate laizang ah ding a, ka thu nong man tu uh hi napi, Crete pan in pai ngawl hileang, hi haksatna le supna te i thuak batu hi.\n22 Tuin thinnuamtak in om tu in kong hanthawn hi: banghangziam cile tembaw simngawl, note sung ah mihing khat zong i nuntakna bo ngawl tu hi.\n23 Banghangziam cile tuzan in keima hong nei le a na ka sepsak Pathian vantungmi ka kung ah hong ding a,\n24 Paul awng, lau heak in; nangma sia Caesar mai ah hong paipui hamtang tu khi hi: taciang, en in, nangma taw tembaw tung khualhaw te theampo Pathian in hong pia zo hi, hong ci hi.\n25 Tua ahikom, thinnuam in om vun: banghangziam cile Pathian in keima hong sonsa bang in tangtung tu hi, ci ka um hi.\n26 Ahihang tuikul khatpo ah hui in hong vawk hamtang tu hi, ci hi.\n27 Ahihang zan sawm le zan ni na ciang in, Adria tuipi sung ah hong loksuk lokto in hong paipui a, zankim laitak pawl in tembaw naseam te in tuihui lei ki nai zo hi, ci muangmaw uh hi;\n28 Taciang tui a te uh ciang in pi za le kul thuk hi, ci he uh hi: taciang tawm a khuala zawhiat a pai zawkciang in te kik a, pi sawmkua thuk hi, ci he uh hi.\n29 Tua zawkciang in tembaw in suangpi a taithak tu a lau uh hu in, tembaw nungsang pan thikkapui li khia uh a, khuavak tu in thu ka ngen khawm uh hi.\n30 Taciang tembaw naseam te tembaw sung pan in a puasang ah tai sawm uh a, ngunkuang tuipi sung ah a khiak uh ciang in, tembaw lusang pan in thikkapui te khia tu bang in ki omsak uh hi,\n31 Paul in zakhat uk ngalkap mangpa le ngalkap te kung ah, hi mite tembaw sung a om nginge bua ahile, kuama suakta ngawl tu hi, ci hi.\n32 Tua zawkciang in ngalkap te in ngunkuang khii na khau te sattan a, ngunkuang khia uh hi.\n33 Khuavak dektak ciang in, Paul in amate vekpi an ne tu in thum a, tuni sia a kizom in antang in, bangma ne ngawl in na om uh ni sawm le ni li na hi zo hi.\n34 Tua ahikom an tawmtek ne tu in kong thum hi: banghangziam cile hisia sia na dam natu uh a hihi: banghangziam cile na lu tung uh pan in samzam khat zong tong ngawl tu hi, ci hi.\n35 Tabang a ci zawkciang in, anluum la a, amate vekpi i mai ah Pathian lungdam a ko zawkciang in: balnen in ne tu kipan hi.\n36 Tua zawkciang in amate theampo thinnuam tek uh a, an tawmtek ne uh hi.\n37 Taciang tembaw sung ah mihing ka vekpi in zani le sawm sali le luk ka pha uh hi.\n38 Amate an a kham in a neak tek zawkciang in, zungtang te sia tuipi sung ah vawk siat a, tembaw vanzaangsak hi.\n39 Taciang khua hong vak ciang in, koisung ngam ci ki he ngawl hi: ahihang amate in kingkoai khat sia valbo taw ki thua mu uh a, a suakthei le tua sung ah tembaw tumpui sawm uh hi.\n40 Taciang thikkapui te sattan in tuipi sung ah nusia hi, taciang tembaw khiina khau te sut uh a, tembaw maisang puankhak sia hui i mut tu in khak uh hi, taciang tembaw sia tuihui sang ah paisak hi.\n41 Tembaw sia tuipi ni ki siktua na mun ah theng a, tembaw sia senneal tung ah awksak uh hi; taciang a maisang sia senneal sung ah tumsak uh a, tung thei ngawl in awk hi, ahihang a nungsang sia tuihual hat mama in tamthamsak hi.\n42 Ngalkap te in, thongtak te that siat tu in kikum uh hi, tabang hibale thongtak te tui op tu a, tai siat tu hi.\n43 Ahihang zakhat uk ngalkap mangpa in, Paul a ngup nop hu in, amate i ngealna khak a; tui op thiam peuma amasabel in tuisung ah leangsuk tu le tuihui dong op tu in thupia hi:\n44 A tanglai pawlkhat te sia thingpheak tung le pawlkhat te tembaw bek thingpheak te tung pan in tuihui ah bangma tat ngawl in theng siat uh hi.


url: =A ithuai thu lamdang muhthakna (Beautiful Surprise) ~ Pau Sian Lian :: ZOMI DAILY\nA ithuai thu lamdang muhthakna (Beautiful Surprise) ~ Pau Sian Lian\nposted on 14 September 2015 at 8:08 am Lomkholna: Article, Pausianlian\nResearch i cih thugil kantelna a kibawlteh hih a ithuai thu lamdang muhthakna cih khat om thei hi. Mikang lai-in beautiful surprise ci-in min na phuah uh a, thu-le-late sakhi tuineek a kipan kankik ci ding i hiam, a dawn dong kan kikkik, kan phapha, kan behbeh, telkheh kikkik, sit niloh lehang upmawh loh, lamet loh, ngaihsut hetloh, phawkkhak ngiatloh lamdang i sak thusim, thuthak honkhat muhkhiatna om thei hi. Tuate pen mipilte’n hoihsa ngiat, ithuai nasa ngiungeu ngiat uh ahih manin a ithuai lamdang muhthakna (beautiful surprise) ci-in na ciamteh uh hi.\nGentehna pawlkhat en pak dih ni. 1990 kim pawlin US ah Immigration zumte’n Mexico gam pan a lutsim gammi lo pemta, a guklutte khauhtakin bengin, man uh hi. Tua bang mite nasep a guan sumbawlte, setzung neite nangawn kumpi-in thubawl-in, thusit thuak lawh uh hi. Tua bek thamlo gamhuang cing ding galkap tampi panmun piak behin, a gamgi uh lim cin mahmah uh hi.\nAhi zongin thugil kantel Douglas S. Massey in hih gamdang mite’ lutsimna tawh kisai ciantakin a kantel leh, US kumpi in tua bangin policy khauhtak bawlin a gam uh a kepcing a kipan gamdang pan a lutsimte milip in khang hanhan zaw dan hihtuak hi. A diakdiak in Mexico gammi a lutsimte’n hihbang kiben kimatna a uat tektek teh kimatding lau-in, a gam uh ciahkik ngam nawnlo zaw uh hi. A tungin nitawm, kha tawmno sung hawh pak, na sem pak dingin a lutsim, pusuak sim ziauziaute ciah kik ngam nawn lo-in, US ah teng suak uh na himawk hi.\nPhilippines gam Baguio khua ah sang ka kah laitak-in thugil kantelna hong kibawl sak-in, ko veng hausa pa tawh ka kimu hi. Hausa pa’ hong genna-ah, i veng ah ninte pen thukhun kizui lo-in, kibua zelzul lua hi, hong ci hi. Baguio ah nin a muatthei le a muatthei lo cih bangin khen khitteh kibuasak hi. Tua ahih manin kei zong inn 50 val bangah ninbuakna tawh kisai thudotna lai hawm kawikawi-in ka kankan leh, ka vengpihte pen nin a thanghuai buak zeelzul na hilo zaw-in, ninkhawm mawtaw hun manin pai meello ahih manin a thanghuai na hizaw hi. Tua bek thamlo singhiang, singkang, sik themneng pawlkhat cih a kipan nin pawlkhatte ninpua mawtaw in sanglo ahih man-in paih, buak nang theilo in buai zawlai uh hi.\nHihte pen a ithuai lamdang muhthakte cih theih hi. Kuamah upmawh, lamet lohte na hi hi. Ka thesis gelh khat ahi, ‘Tedim Numeite Kim lepam Khantohna Nasepnate-ah Kihelna’ cih ka gelh lai-in Tedim ah ciahin thu ka kan a, hih thutawh kimeizom in Zogam, Zomite bang hang zawng cih khawng zong ka kanbeh pian leh lamet loh honkhat ka tuakkha hi. Lam gei-ah kimuhpih ziaupak, hih vaitawh kisai kin dingin ka upmawh masakloh pawlkhat geel khollo-in thu ka dong a, amau hong dawnnate na thuk mahmah ziau mawk hi.\nZogam’ hihna taktak teng hong genkhia ziahziah uh hi. Ei mite dinmun tawh kisai i makaite’ gen zeel khat ahi, ei-le-ei sungah zong i kicih zeuhzeuh theihkhat lah ahi, i tha nemnate lakah a hidiak pawl cihtheih lah ahi, “ theihtam, teltawm”i kicihcih pen hih thuthuk, thugil kantelna tawh a hiciang khat kipuahkik, bawlkik, zunkik thei dingin ka lamen hi. Kei mahmah zong ka tel tawm lua a hih manin thugil kantel in, telkheh tangtang ding ka vei mahmah khat hi.\nHih zo lehang Zomi Thugil Kantel Pawl (Zomi Research Institute) cih bangkhat nei-in, i gam ki-ukna vai, minam vai, mailam phutkhaktheih ding vaite, a sia a pha i tuatkholh, theihkholh, leh kigin kholh zawh nading kantelna neihhuai kasa hi. Tua khitteh kum khat khatvei/nih vei ahi phial zongin, i thugil kantel sate simkik, hopsawn kikna (research paper reading/presentation) te neizo zeel lehang ei mite ading a ithuai mahmah lamdang muhthakna tampi omkha-in ka um hi.\nA diakdiak-in sang pilna lamah bang cile hang hih thugil kantelna a omlo sang leh kipawlna pen mannei lo-in kiciamteh phialmawk hi. Khangthak naupangte’n hih thugil kantelna a dan, a zia-le-tongte lungsim ah vom thei-in, a maingap theih nading uh le thu khentel theihna (critical thinking) a hiam semsem na dingin thu kinialna (debate) pawi khauhpai mawhlo khawngzong bawlsak-in, kidemsak huai kasa hi. Pau Sian Lian (Bucing Khantohna le Picing Ki-ukna)\nPrevious: Ngaih Anglai Zal Dingin – 2 ~ Hau Za Cin\nNext: Kammal kilawm pawlkhat (azom 14 September 2015)\nSuu Kyi in kilemna leh kihotheihkikna aom nadingin nakasemding ci’n kamciam ~ TK Lian\nThu um mite nisim tavuan ~ Rev. Gin Khen Mang\nAstrology leh Numerology\nThukong honna ~ Hau Suan Khai (Khuado Malaysia 2014)


url: =· China gam Xinjiang ah September 21 ni in mi hiamgam pawlkhat nasepna hang in palik 4, nautaangmi 6 leh migilo 40 avek in akigawm mi 50 si hi ci in Xianghua thukizakna in September 25, 2014 ni in pulaakhia hi. Banghang in kumpi te in tuni a pulaakkhia sak pan cih ahang kuaman theizolo hi. Hih mun peen Muslim biakna te leh Dawi biakna neite kisuak ciatciat na munkhat zong ahihi.\n· US gam ah Mivom Attorney General masa peen leh kumtam aseempeen ahi Eric Holder kapan mun kakhawlsan a, kazalaihding akiciat dong bek kaseemding ci in September 25, 2014 ni in taangkokhia hi. Nung Ferguson,MO ah Mivon tangvaalno khat mikang palik khat in akaplupna thu Congress ah adeihbang in thuluutzolo ahihman in tua hang hipipeending in kilam en hi. Mr Eric in Attorney General kum 6 vilvel semkhinta hi.\n· North Korea gamten The Second Session of the 13th Supreme People’s Assembly kici ulianteng kimuhtuahna khat September 25, 2014 ni in Pyongyang khuapi ah nei uha, kihelding a kilawm peenpeen North Korea te leikha maangpi ahi Kim Jong Un meeting kahlo hi. 2011 thuneihna angah pan amasa peen meeting akahlohna zong ahihi. September 3,2014 ni in lasakpawi khat ah anunung peen kilang a tuazawh kimunawn lo ahihman in cina mahmah hikhading ci in kilam en hi. Tu in kum 31 phapan a khangno mahmah laai hinapi mom kengkang sim ahihman damloh mahmah nakhat nei ahitam cih ki um mawhhi,\n· Iraq Prime Minister Haider al-Abadi’s in IS migilo te in New York Khuapi sung a leinuai lampi teng leh Paris khuapi sung simding in geelna nei uh cih IS gaalkaap kiman khatpa tungpan kiptak in kazakhia uhhi ci in September 25, 2014 ni in pulaakhia hi. HIh thu hang in September 25 ni zantha paai New York Khuapi sung a om Time Squar innpi kiim teng ah police te kileh pah ziahziah uha, September nizong nasiatak in kiging ding ci uhhi.\n· September 24 ni French khualzi maimai khat IS migilo tetawh kipawl Algeria migilo te in angawntan na hang in gambup dahna lahna in September 25,26 2014 French gam Public zumtuamtuam te ah Dialkhai alangtan ah kikhai ding ci uhhi. Tuaban ah hithu hang in IS migilo te dona azahkhat khanto ding in President Hollande in September 25, 2014 ni in thupia ahihman asun azan cilo in Iraq gamsung teng French Gaalvanleeng ten kimvial zialzial uhhi.\n· Iraq gam leh Syria gam a om IS migilo te September 25-26 zantha paai US gaalvanleeng 10 in 5 tuak in kikhen in zial uhhi. Tutung peen Arab gamteng dayoff pialeuleu uha, US tebek in Overtime vaseemnung ci uhhi. Iraq gamsung ah IS te zat mawtaw 18 kamzan sak uha, Syria gam ah IS te zat Tank 4 kapzan sak uhhi. IS migilo te peen ganhing bang in ngaihsun lel uh ahihman in asi zong simding ngaihsun nawnlo lel uhhi. British te in tuni September 26 ni in Parliament ah US te vanlam tawh huhding leh huhloh ding Vote khiatna neiding ci in Prime Minister David Cameron in taangkokhia ta hi. Denmark gamte in zong kozong ka gaalvanleeng te uh zatnading mahmah lah omlo ahihman in ci in Iraq gam ah IS migilo te go ding in F-16 Fighter Jet 7 leengkhia sakta ung ci in Prime Minister Helle Thorning in September 26 ni in taangkokhia hi. Tuaban ah kha 12 sung ahuhding in Vanleengpi 4, galvaanleeng 3 vanleeng naseem honpikhat leh vanleenghawl 250 zong paiding ci uhhi.\n· US gam Chicago khuapi sung a om ahi O’Hare International vanleeng tualpi leh Midway vanleeng tualpi te vanlamtawh kisai thu le la kaihkhopna innpi meikaang ahihman in September 26 ni zingsang in kikhakphot tadih hi. Vanleeng tual a omkhate zantaam maw sawtngakding cihna ahihi ci in FAA thunei te in taangkokhia uhhi.\n· India Prime Minister Narendra Modi President Obama sapna leh UN Assembly meeting kahkawmding in New York khuapi September 26 ni in ongtungta hi. US gamsung ataamsung in President Obama tawh kihoding uha, gamnih sumzon sumzuakna kikum mahmah ding ci uhhi. Mr Modi peen 2002 kum Muslim tampi that ci a ngawhnatawh US Visa apiaknop loh pa khat zong ahihi. Mr Modi in Mardison Square garden ah September 26 ni in mipi 20,000 vaal mai ah thugenna neiding athugenna peen New York Khuapi sung Time Square innpi maai ah TV tawh Live in paisak ding ci uhhi.


url: =Zomi te leh UN ~ Lamhkim Samte :: ZOMI DAILY\nposted on 7 July 2018 at 5:05 pm Lomkholna: Lamhkim, News, Refugee, Zomi\nAbeisa hun in Zomi te leh Kawlgam minam tuamtuam te UN in refugees in hong ciamteh uh aa , ahizong 2019 kum beiciang Zomi te UN tawh kisai nawnlo ding, refugee omnawn loding cih pen UN zumpi Geneva pan tang ko khin hi. A hangin a nuai nam 3 te hang a hihi.\n1. Hun ki kheel\nA bei sa hun leh 2010-2015 Democracy system ki tel hun in galkap lam te in mun hong gah man in , Zomi te refugee din mun hong puak in , gam 3 na ki tung thei hi. A hi zong 2015 ki teel kik ciang in, Democracy min pua a hi NLD leh ZCD in Chin State bup ah zawh na leh kumpi sep theih na za hong neih ciang in refugee cih pen ngaih sut bek in zong piang thei nawn lo aa, Mipi deih teel Democracy Party te’n hong ngah bek tham lo, ZCD pan in Pu Pau Lun in Social Department ah mun hong ngah tak ciang in, khem theih hi nawn lo in, Democracy tawh ki kal suan ta cih leitung bup ii muh theih a hih man in Zomi te leh UN a bei na nam 1 a hihi.\n2. UN U Lian te Chin State ah va pai ngiat\nGeneva pek pan in UN U Lian te Chin State ah vapai ngiat in, va en uh aa, gam sung daih na om ta cih mu a hih man in kheem theih hi nawn lo a hih man in, Zomi te leh UN a bei na nam 2 na a hihi.\n3 . CNF te Suaih kaih na\nChin State (Zogam) ah galkap te hong tha hat toh na leh hong buluh toh na tawh ki zui in mipi haksat na te hang in UN te in refugee in hong koih thei na hang pen CNF te hong pian man in, case tuamtuam tawh UN ki lut thei hi. A hi zong CNF te pen Kumpi tawh ki lem na hong bawl in, General Secretary Salai Lian Hmung na ngawn Myanmar Peace Centre ah makai pi in hong om ta a hih man in, Chin State ah gal le sa om nawn lo hi ci in, thu ngaih sun thei khat na gawn in, ngaih sut theih hi ta a hih man in, Zomi te leh UN ki zop na pen hong bei na a hang zong hih thu a hihi.\nTua a hih man in gam 3 na tung khin te a hi zong, gam 2 na om te a hi zong , CNF leh Gal kap Kumpi te tung lung damh ding hi zaw aa, UN hong bei na pen Democracy Min pua NLD leh ZCD in Kumpi hong sep ciang in UN a bei hi zaw hi cih ii muh theih ding ki samh hi.\nA tawp na ah Koi mun koi mun ah ki pawl khawm in lung pho na ii neih hang, a tung aa thu 3 teng pen siang tak in ki tel a hih man in, bang mah hong petlet nawn lo ding hi. A hi zong Zomi te pen Pasian gel na sung ah a kal suan te ii hih man in, Pasian in ei aa ding a hoih zaw hong gel sak ding hi cih kei muh na hi. Lamhkim Samte (BA History, Myanmar, Cert lV Community Services, Australia)\nPrevious: ZAM Thupuak :: 08 Jul 18 (MyRC tawh kisai theihsakna)\nNext: Japan ah guahtui tamluatna hangin tui khawnggawp, mi 38 sikhin in 50 val mangcip


url: =Tg.Thapau & Lia San te Mopawi Lungdampihna – FGA Tulsa\nTg.Thapau & Lia San te Mopawi Lungdampihna\nAdmin / August 21, 2015 / FGA File\nPimpih khuami,Tahan, Kalaymyo ateng Sia Thual Khaw Thawng JAT.Rtd leh Nu khup Hen Cing te tapa neupen Oklahoma City,USA a om\nTg.Thang Thawn Pau @ Thapau leh Pimpih khuami,Melbourne,Florida,USA ateng Pa Dai Khan Ngin leh Nu ciin Lian Cing te tanu neupen\nLia Cing San Sung @ San te pumkhatsuahna abeisa August 1,2015 ni-in Tulsa khuapi a, om ahi Full Gospel Assembly Tulsa Biak Inn ah pawlpikem ahi Rev.Dr.Dam Suan Mung in siangtho kitenna mite mai leh Pasian mai ah pia in,akhual atual pan mopawi lungdampih in auap a pai mi khempeuh Vosak leh Bawh Sa lim mahmah tawh ong vak uhhi.Monu leh mopa zong apai mimal kim in ki lungdam pih mahmah hi.\nTutung mopawi pen biakinnzep dana ki pan nasia mahmah in,mopawi hun sungah zong Lasiam tampi te in lungdampih na lazai ziahziah uh a,mipi te lah gilvah takin anong vak uh ahih manin mipi te in thupha ki piaziahziah hi.Tua bektham lo in FGATulsa Media Group te zong lungdam kohna atuam vilvel in lai ip khat ongpia a,asung ka et uh leh sum honkhat zong na ommawk ahih manin kilam enhet lo kawmkal pan hih bang ongpiak uhteh lungdamtakin ki sangpahhi.Hih sum pen Media Fund dingin ki koihpah a, media ading van kisam te ki leina ding hi.\nTopa’n nupa thak te tungah alamdangtak in thupha ongpiak sakin,kumtampi nungta in tu leh ta tampi tawi-in khangtampi ki zom in Pasian thupha sang ngiat dingin ongsiamsak tahen.Amen.\n← Sia CK Khai in FGATulsa HomecellCombine Service ah hunzang ding\nLUNGSIM GALDONA(Zopna)PHUNG - 4 July 2015 →


url: =USA ah khangno khatin anu a ngawng tansak in innmai ah alu vakkhiatpih ~ ZD :: ZOMI DAILY\nposted on 8 March 2017 at 11:02 pm Lomkholna: News, Sawltak, USA, World\nUSA, North Carolina State sungah pasalno kum 18 khatin anu ngawng tankhiatsak in, alu khailanglang in innmai ah pusuah khiatpih cih AF News pan kiza hi. Anu ngawngpen innsung ah Butcher Knife kici sasemna temtawngpi tetawh atankhiatsak hi a, atankhiat khitciangin akhutlangkhat ah temtawng tawi in, alangah anu lu tawikawmsa in innmai ah vakkhia cita lawmlawm hi.\nFranklin County Sheriff’s Office te genkhiatna ah anu ngawng atansak khitciangin tuapa mahin 911 Phone sam a, kanu kathatlum ci’n zasak cihi. Palik te’nzong aphual ah delhpah uh a, mithatpa pen bangmah thuhkiksawm seselo in kimansakpahlel hi. Anu luanghawm apumpilam pen innsung ah silehnai tawh kidiah pikpek cihi.\nTua mithatpa minpen Yesenia Funes hi a, kum 18 bek hipan hi. Anupen kum 35 aphakhin khat ahihi. District Attorney Mike Waters in agenna ah mithatpa pen alungsim manlo hidinghiam ci’n Mental Evaluation kibawl ci a, mithatpa pen Mental Health Issue omding kici hi.\nAlungsim manlo Mental Health Problem himawk ahih manin, hihvai tawh kisai in mithatpa kiangpan in banghang that ahiam cih dotciantheih nadingin hun sauveipi lading hi ci’n Mike Waters in genkhia hi.\nTulaitak pen First-degree Murder tawh thu kibawl a, mithatpa pen Raleigh aom Central Prison ah kipuakding cihi. Thukhenzum Court ah March 14 ni ciangin ki paipih kikding cihzong kiza hi.\nHih mithatpa in anu ngawng atansak laitak in a innsungah asanggam numeino nihzong om uh ci a, tuate pen bangmah cihlo hi. Adang sanggam khatzong neilai a, tuapen sanginn ah aom laitak ahihi.\nAvengte khatin agenna ah hihte innkuan pen June kha khawngin hihmun ah hongkituah uh cihi. Ami ki theicianlo uh, ki maingap lualo uh, ahih hangin hih mithatpa leh anu pen maitailel uh a, kimuleng khut hongvansanthei cihi.\nAvengdang khatin mithatpa anauneu numeino nihte tukhawm in akahna aw kazak pen ka lungtang hong sukhalua mahmah hi ci’n genkhia hi.\nMithatpa ahihleh tumilmel in dahzong dahtuak selo, lauzong lautuak selo om milmel kici hi. ZD Sawltak #zomidaily\nPrevious: USA “Statue of Liberty” ah geelkholhna omlopi in Electric mei mialcip citciat ~ ZD\nNext: Vondeih Kep Ding – 95 (Dimno’ Pa)


url: =Khua Tangthu – Page 3\nThalmual khuasat Suante beh hong tunna leh paikhiatna Pu Buansingte leh Suante Kalzaang pan Saizaang, Kap- tel, Muallum, Thalmual khuas at dongin kithuah khawm uh hi. Thalmual khua sat Pu Thual Suan’ le Pu Hong Chin Thalmual ah teeng khawm hi. Hun … [Read more...] about Thalmual khuasat Suante beh hong tunna leh paikhiatna


url: =Baby sitter in Shalimar Bagh, Delhi, Nanny | Sulekha\nBaby Sitter in Shalimar Bagh, Delhi\nAbout Child Care Services in Shalimar Bagh, Delhi\nBest Child Care Services in Shalimar Bagh, Delhi as on Jul 02, 2022\nAtoz domceit maid barou\nSulekha Score: 5.4Years of Experience: 8\n" gggggggggggggggggooooooooooooooodddddddddddddddddddddd "\nSunaina from Delhi, on 23 Dec 2020\n" I got service from "Angel Nursing Care Service, Vasant Kunj". I approached them to provide a maid for full time. They provide a female housemaid with One-time registration fees as Rs. 2000 and commitments like she will be very supportive in every work like cleaning, clothing, chopping, and cooking as well. She is not the best as expected. But we are 'OK' with her service. We provided her food and accommodation as well, She used to stay with us for 24 hours and we are paying Rs. 10000 per month as salary for her service. "\nShashi Mangla from Delhi, on 23 Feb 2019\nHiring Guide for Child Care Service in Shalimar Bagh, Delhi\nHome Delhi Domestic Help Services Child Care Services Child Care Services Shalimar Bagh


url: =Gamnuaimi te’n Jammu & Kashmir ah galkapte phualsuam ~ TK Lian :: ZOMI DAILY\nposted on 1 December 2016 at 8:05 am Lomkholna: News, Thangkhanlian, World\nNov. 30, 2016: India leilu lam-a om Jammu and Kashmir state sunga om Jammu khua kianga Naggrota Army unit kicihna mun zan nitak lamin thau leh granade zangin gamnuaimi ten va suam uh a, gamnuaimi ten luangkhamna dingin miman (hostage) uh hi. Hih galkap camp kisuamna-ah galkap ulian nih leh galkap (jawans) nga in sihna tuak a, (nih pen a kimante hutkhiatna a si ahi uh hi) gamnuaimite luang thum kimu ta hi (hih news a kisuaksak tan in).\nGalkap ten hutkhiatna ”rescue operation” a bawlna uh man ta uh a, galkap 12, gamnuaimite mat numei nih leh naupang nih hun khia uh hi. Gamnuaimi ten hih galkap camp lutna dingin galkap uliante leh a innkuanpihte uh teenna inn (building) nih zang uh hi ci-in Defence spokesperson in gen hi. Gamnuaimite tung panin AK-47 thum, AK-47 thautang 457, grenade bomb 20 leh thautang bawm (magazines) 20 kimu hi.\nHih galkap camp kibuluhna pen September 18 in Uri ah gamnuaimi ten galkap 17 a thah khit nunga dingin a nasia pen hi lai hi. Gamnuaimi ten galkap camp a lut theihna dingun police kineih in, J&K Policete puan silh uh a, zingsang nai 5:00 am in XVI Corps headquarters suam in, tua khit in 166 Medium Regiment galkapte huang sungah lut in grenade lawn in, galkapte galvilna mun pheng kap gawp uh hi. Tua khit in Army Majorte teenna ah lut in galmat mi pawl khat man uh hi.\nGalkap sihna tuakte hih bang ahi hi:\n1. Major Gosavi Kunal Mannadir (kum 33) a teenna – Pandharpur, Distt Solapur, Maharashtra.\n2. Major Akshay Girish Kumar (kum 31); a teenna – Koramangala, Bengaluru, Karnataka.\n3. Havildar Sukhraj Singh (kum 32); a teenna – Maan Nagar, PO Batala, District Gurdaspur, Punjab.\n4. Lance Naik Kadam Sambhaji Yeshwantro (kum 32); a teenna – Janapuri, Post Office Wadepuri, Tehsil Loha, District Nanded, Maharashtra.\nRelated: Malaysia Mid Valley ah leikhat kicim in 1 si, 5 liam, 1 akhe tankhiat kul\n5. Grenadier Raghvendra Singh (kum 28); a teena – Gadijatar, Tehsil Raja Khera, District Dholpur, Rajasthan.\n6. Rifleman Asim Rai (kum 32); a teenna – Ratanchha, PO Khotang, Nepal.\n7. Naik Chittranjan Debbarma (kum 37); a teenna – Garingpara, Bada Maidan Bazaar, Tehsil Ramchandraghat, Kalampur, West Tripura district, Tripura.\nSource : News18 and Indian Express/ Thang Khan Lian\nPrevious: Zosuan (Zomi suan) ihcih ciangin ~ J. Thang Lian Pau\nNext: Turkey gamah Boarding School meikang, numei 11 si ~ TK Lian


url: =USA, Maryland pan Pa Thang Do Mang (Lailui, Kipgen, kum 38) in hongnusia :: ZOMI DAILY\nUSA, Maryland pan Pa Thang Do Mang (Lailui, Kipgen, kum 38) in hongnusia\nposted on 11 April 2020 at 12:22 pm Lomkholna: Dahpihna, News, ZIUSA, Zomi\nDahpihna Lai Pa Thang Do Mang (Condolence Letter) – Mangpha Pa Thang Do Mang @ Mang Tawng, Kipgen Beh,Kum 38\nLai Lui Khuami Laurel, Maryland USA ateng Pa Thang Do Mang in April 08,2020 in Kal Natna tawh ongnusia cihthu izaakmanin ZIUSA kipawlna mintawh dahpihna ipulak hi.Pa Mang Tawng pen Pasian lam hon sak na tawh 2014 USA a tung ahihi.\nPa Mang Tawng pen Zomi te kipawl khopna Zomi Innkuan Washington DC Area ah member khat leh USA gamsung Zomi akuamapeuh luang kipham nading a akivaihawm ZIUSA Genvai ah onglut thukhun pom ni 01/31/2015 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nPa Mang Tawng tawh anunungpen hunzatkhop ding ong tungding Tuesday April 14, 2020 1:00pm in Meadowridge Memorial Park, 7250 Washington Blvd, Elkridge,MD 21075 ah Maryland Baptist Church (MBC) makaih na tawh hehnep hunbawlkhop na nei khit ciang han ah kivui ding hi.\nPa Mang Tawng ong nusiatna hanga adahakap lung leng khawngai azi atate leh sangam tanau meltheih akuamakhempeuh hehnemsiampa kha siangtho in ong hehnem ciatta hen la I biak Pasian in a makiangpana ongpai khasiangtho in lungnop tawldamna ong guat kimciat nading ZIUSA kipawlna in thu kingetpih hi. Dahpihna Lianpitawh, Mun Mang (Zomi Innkuan USA, Inc.)\nZIDCA pan Dahpihna leh Sihkohna: Pa Thang Do Mang (Mangtawng; Kum 38 ) (Kipgen beh)\nWashington DC Area, Maryland State, Laurel Khua ah ateeng Pa Thang Do Mang (Mangtawng; Kum 38 ) in April 08, 2020, nitak nai 10:00pm in Kalnatna tawh hong nusia ahih manin Zomi Innkuan DC Area (ZIDCA) pan nakpi takin kidahpih mahmah hi. Pa Mangtawng pen Maryland Baptist Church (MBC) ii Pawlpi member khat bek thamlo in ZIDCA ii member khat leh ZIUSA Genvai ah zong full member khat ahi hi.\nPa Mangtawng hong nutsiat ciang a it mahmah azi Nu Dal Khan Zo leh Ta 3 te cianlai uh hi. Pa Mangtawng pen Kipgen beh hi aa, akhua lui pen Lai Lui Khua hi. Aluang hawm vai tawh kisai pen innkuan thu nei lam pan ahun zui in hong kiza sak to to ding hi. Topan adah akap khempeuh hong hehnem ciat ta hen. Information Department, Zomi Innkuan DC Area (ZIDCA)\nPrevious: Tulaitak a honglaang pulnatna Khristian te’n koici doding ~ Rev. Dr. Pau Khan En\nNext: Melbourne pan Pastor Gin Do Dal (Gamlai, kum 68) tungtang genvai zaksakna\nZomi Mipil Taltaak Muanhuaite ~ Dal Sian Hung\nZomi or Chin ~ Thang Khua Kai\nNgilh mawhding U Khan Do (Layseih Store)\nVision leh Mission kilamdanna ~ Pu Thangboi\nKawlgam sungah H1N1 Flu kici natna angah mi 13 bang omkhin, mi 1 zong si\nMi’ ciang-a, ei’ ciang-a!\nZomi te tenna tedim Khuapi in Topa ompihna a ngahna te\nInterview with Tun Tun (Iron Cross)


url: =Sum ahilo sum - TUNGZANG NEWS\nSum ahilo sum\nSum hilo napi sum banga kizang, sum taanga kizang a gennuam kahi hi. Galngam technology zong cih theih ding hi!\nKa pa in India pan Kawlgam a zin ciang, "Sum pen thungkuah tawh kipua neinai hi," ci hi. India sum pen Kawlsum tawh khek leng a tamzaw kingah ahih manin van lianpi suak hih tuak hi.\nTuhun ciang sum laidal hiam, sumnen sik hiam ipsungah pua a khuasung ah kivak nawn mello mawk hi. A sum mahmah thungpi ip dim lianga pua neinai a vak a kulna zong om mah hi. Gam khangto pawlkhat ah sum laidal kipualo in CARD kici khat hong kipia a, a sungah sum thun ziau in tua Card panin a sum om zahzah kizeek himawk hi.\n2008 kuma Pu Lengtong Pauno leh Pu Lengtong Kam Khen te Singapore hong zin in Pa Pau Khan Thawn te inn ah Zomi te in kitutpihin zanhak in amau khanlai late kasa uh hi. Amau khanlai ka cih ciang amau tangvalno, zangdawng tunglai a laite ka cihna hi. Tua hong zin lai un zong 'khanglai' mahmah uh hi! "Koh bel sum khawng pua seselo in card khat tawh ka painopna peuh uh - meileng, bus, sumbuk khawngah hih card 'taat ziauziau' lel in kithawl mahmah lel hi" ciin a gen lamtak uh ka bilkha ah ka za lai hi. (Ami tel lian nawn kei ing) .... te pawl bangin hih bang nuntak a ciamkha nailo hi zen uh hiven" ciin a lawmte uh, a lasakpihte uh a ciamnuih genna uh ka phawk lai hi! Tua a gente uh tun zong hong zin ding hita hih tuak hi!\nSum ahilo, sum banga kizang thei, Zokam in saphuklai khauh ci mai ding hiam, 'plastic card' neu khat sungah sik kiphumsim a, a tua sik sungah sum kiguang thei hizen hi. Mikangte in 'chips' ci ziau in tua chips sungah a sum kithunzah a ciamteh thei sik-hup a om hizen hi. Sum kiguangzah, sum kizang zah, sum omlai cih bang na ciamteh ahih manin kizen mahmah hi. Khutpek sungah kitawi ziau thei a, sumbawm sungah kiguang ziau thei ahih manin sum tampi nei leng zong kiguang khin thei a, tawmcik nei leng zong i zawn lam kidawk seselo hi; lem bilbel hi. Vakna peuh ah gik selo in kikeng ziauziau thei a, nakpi takin tangzang hi. Van lei ciang zong nuam a, bus tuanna, meileng tuanna ah zong tangzang peuhmah hi.\nA sunga thun ding tampipi Zomi te in nei in guangguang lel lehang Galngam ai tawi kibang mai ding dan hi. Tuhun kammal zang leng: Galngam technology ahi mai diam! Galngam in a sa mat khempeuh gua lawng sungah a thun khit ciangin dim zo nailo hi, kici hi. A taktak in hih bang nasep pen tuhun leitung pilna tawh a kibawl ahih hangin a ngaihsut khia masa pen Galngam na hingel ding hi. A mihing khuak ciim mahmah tawh a ngaihsun masa pen Galngam hingel ding hi. Sa tampi man, a guam a zang tam khempeuh a masat tawh kidim, a puakna ding, a thunna ding a ngaihsut ciang gua lawng sungah thun thei leh a puak lem pen ding hi cih ngaihsun khia hi. Gua pum ban cia - gollua, khutme cia - gollua, zapeng cia - gollua, zaphim cia - hun lel vak e! Gua, zaphim cia sungah tua taampi zangtam sunga a sa mat khempeuh a phei a liang, a meibul, a sa khempeuh semnen in a banban in tua gua thei sungah a thun takciang in singh zel, lok zel, tat zel, hen zel in a sawtna ciang a vekpi in guang khin ziau mawk hi. Sazuk, sakhi, vompi, ngaltang bekbek zong tawmlo ding cileng - Zomi khuak bel a neusan hetlo hi maw.\nLeitung khantohna ding leh leitung nuntak a nopna dingin Zomi te in i sepkhiat, i piakkhiat, i behlap, i bawlsak tampi mah om hi cih hong phawksak hi. Tua ahih manin Zomi te in khanglui lai pek a i pu pate sepsa, theihsa te tun a zangzang, a gah alolo ihita ve :)


url: =Gmail ah Non-Latin Character tawh min ki gelhtheita\nAbeisa hunsung ah Email nazat ciangin namin pen Latin Characters ahihloh phamawh hamtang hi. Banghanghiam cihleh Email Sign Up nabawlciang inzong First Name, Last Name cihte ah Latin Characters mah nazat kul hi.\nLeitungbup miphazah ii alangsang atawmzaw khatkhawngbek in Latin Alphabet zang uhhi. Leitungbup mi phazawhtawh tehkakleng A pan Z dong laimal azang tawmmahmah hi.\nTua ahih manin Email ah namin na zatnop khatpen gentehna “José Ramón” cihdan piankhawng ahih keileh Chinese Character, Japanese Character cihtekhawng hileh Email ah alemlo hongsuakpah hi.\nAhi zongin tuabang a ciangtanna “Limitation” pen tu’n beita hi. 2012 kum akipan Internet Engineering Task Force (IETF) kici Organization khatin “New Email Standard” ci’n Latin Characters bek akizatna pan adang Lation Character azanglo laimalte zong aki ngahtheih nadingin hong hanciam uhhi. Tuapen tu’n a ngah ki mutheita hi.\nNon-Latin laimal te ki zangtheita cihhangin Email Provider te’n Support keileh akhiatna omtuanlo hi. Tuahang in hih Technology thakpen Gmail akici Google Mail te’n hong pankhiata uhhi. Email min ah gentehna 武＠メール.グーグル aki ciphial zongin nawngkaina omlo in, Email minmunsanding ah suakveve dinghi.\nLamkhat bilbel ah hih Technology thakpen Zomi te adingin phattuamna lianpi omkhollo khading hi. Banghanghiam cihleh Zomi te’n Cope Topa hong bawlsaksa Latin Character te zangthei ihih manin nuam ihsa hiathiat mahmah hi.\nAhi zongin Kawllai (Burmese) azang te adingin Gmail Address minmun ah amin uh Burmese Character ျမန္မာ အကၡရာ tawh gelhthei tading uhhi.


url: =Malaysia, Melaka ansai khatah akizuak ngasa mehsungah lungno ahing vaklatlat :: ZOMI DAILY\nMalaysia, Melaka ansai khatah akizuak ngasa mehsungah lungno ahing vaklatlat\nposted on 3 July 2018 at 10:13 am Lomkholna: Malaysia, News, Sawltak, World\nMalaysia, Melaka sung aom ansai khatah akizuak “Asam Pedas” kici ngasa meh sungah than lungno ahingin avak laitak Video kizaih in Social Media ah ki khahkhia hi. Tuabangin siangtholo, Hygience Standard tawh kituaklo in ansai ahong Asam Pedas Restaurant pen Malaysia Health Ministry te’n kalnihsung khakcipding in thupia cih NST pan kiza hi.\nMelaka Health Department director Datuk Dr Ghazali Othman in agenkhiatna ah tua Asam Pedas Restaurant tezuak ngasameh sungah than “Worms” ahinglai avak kawikawi Video sungah kiciantak in kimu ahih mann, tua ansai pen “Section 11 of the Food Act 1983” thukhun tawh kizui in khakcipding in thu akipia hi ci’n genkhia hi.\nAthu aki kankhiatna Investigation Result pen State Health and Anti-Drug Committee chairman Low Chee Leong tungah kipuak masading a, tuakhit ciangin Melaka Chief Minister tungahzong ki piasawn dinghi ci’n zanni in Media te tungah genkhia hi.\nTua Socia Media tungah akithehzak Video pen Minute 1 leh Second 54 bek sawt a, ahi zongin tua Video sungah Asam Pedas ankuangsung panin than lungno te avak kawikawi laitak kiciantak in kimuthei hi.\nVideo: An ‘Asam Pedas’ restaurant here was ordered to close for two weeks from Sunday after it was found to have failed to comply with the hygiene standard set by the Health Ministry. Melaka Health Department director Datuk Dr Ghazali Othman said the restaurant was punished under Section 11 of the Food Act 1983 and ordered to close for cleaning work after a video recording showing worms found in its dish went viral on social media.\nTua Video Clip pen Asam Pedas ansai ah annei Customer khatin azaih hidingin ki ummawh hi. Dr. Ghazali in agenkhiatna ah hihbangdan hangin Restaurant leh adangdang Food Outlet tezong mindaisak, minsiasaktuam mahmah hi.\nFood Outlet Operators te’nzong anzuakna hoihtak siangthosakding, Health Ministry panin akipulak Hygiene Standard tawh akituak in gamtatding kisam hi ci’n genkhia hi.\nMore: Update: Akihhuai gamtat Raj’s Banana Leaf ansai ki khakcipsuak sakta\nHih ansai pen akisaikha kumpi thunei te’n hoihtak in sitcianna neiding uh a, tuakhit ciangin akisambang in thu kibawlding, Action kilading cih kiza hi. Raj’s Banana Leaf ansai te ii akihhuai gamtatna hongki pulakkhait khitzawh adang ansai tuamtuam tezong khatkhitkhat asiantholohna hongki pulakkhia litlit uhhi. Aban kuan zomlaiding? Sawltak #zomidaily\nPrevious: Thai kuahawm sungah ni 9 sung amangcip naupang 12 leh asiapa, akigawm in mi 13 te kimuta\nNext: Malaysia khuapisung tengah palik mi 1000 val ki vaksak kawikawiding


url: =Khantoh Nadingin a Khangto Lungsim. - Laibu Saal\nHome > Thuluui/Articles > Khantoh Nadingin a Khangto Lungsim.\nKhantoh Nadingin a Khangto Lungsim.\nA kicing khantohna neih nadingin nawk loh a phamawh, seploh phamawh lampi honkhat le vai honkhat om hi. Tuate in mipite’ sum le pai (economic) lamah khantohna, pilna(education) lamah khantohna, cidamtakin(health) nuntakna le gamvai(politics) lamah suakta takin lungsimpholak theihna nei-in, kim le pam te zong hih lampite ah tawsawn zawhna ahi hi.\nMahatma Ghandi in “Leitungah kikhelna na muhnop leh nang mahmah kikhel masa hamtang photin” cihi. Tua ahih manin, Zomite minamdangte tawh liangko kikim in, leitung thu le la piangte tawh hunlap in khantoh khop theih nadingin, Zomi khatciat hunlui mi hihna pan huhthak(hunlap) mi hihna, a khangto lungsim neihna, hunlap ngaihsutnate i neih masak ding hong kul ding hi.\n- Khuapua, gampua lam ate thei nuam\n(a) Zinsuk zintohna (transportation) lam ah khantohna,\n(b) A tangzai semsem, a kicing semsem kithuzakna (communication) le thu kihopsawnna (media),\n(c) Khuapi suahna (urbanization) le khuapi suahna zia (urbanization system).\n(d) Mun le khua tuamtuam ah tun ziauhziauh, hawh ziauhziauh theihna (geographic mobility)te ahi hi.\nMahatma Ghandi in “Zingciang a si ding danin nungta inla, a nungta tawntung ding danin thusin denin” ci hi. A khangto lungsim cih in na khempeuh sepna bangbangah zingciang si ding danin kituatin mualsuang hoihpen neih ding tumin sawm a, nasep hanciam cihtak kuhkal mahmah det ding ahi hi. Tua bek thamlo-in, leitung thupiang la piangte ngai sim gige in, kikhelna a om the pilvang takin gamtat theih ding zong kisam hi.\nItem Reviewed: Khantoh Nadingin a Khangto Lungsim. Description: Rating: 5 Reviewed By: Cinpu Zomi


url: =Food Expression hong-kong China | find places Food Expression hong-kong China | find places\nFood Expression hong-kong China\nFood Expression located at Hong Kong, Central, 中環機場快線香港站地下1層HOK70號舖\nIf you require further information, book an appointment or need answers to a question, please feel free to contact us by 2898 3233\nNeed to know more about this business, please call us during business hours or visit our website and can get more information of Food Expression by http://www.foodexpression.com.hk/\nNote: These Images are displaying via Google Maps Api, If you see any Copyright violation on our website please contact us ASAP. Attributions: ka yu Ho Edmund Wong Joy Tan Wing Lee Mo Mo Stephen Tsang Joe Wong Chi Yau Kit Chan mcnelson mcnelson Yuen Ivy 伊達ゆりか Cheung Tsz Ting cocker dunn Tommy Li Kin Lau kris fung Alice Kan Raul Martinez Prince Alden Yau Kian Tong Lim Juliana Chan alex lam William Leung Fanny Ng William Chang Jack Lam Christopher A. Ryan Carpenter\nSuper Cool hier , riesen Auswahl und es gibt viel zu sehen\nHong Kong, Central, 中環機�...\nYo Mama hong-kong China\nHong Kong, Taikoo Shing, 太�...\nMoccato hong-kong China\n51 Man Tung Rd, Tung Chung, Ho...\nThe Lounge hong-kong China\n8 Finance St, Central, Hong Ko...\nLa Rôtisserie hong-kong China\n19 Amoy St, Wan Chai, Hong Kon...\nPhd – Tuen Mun hong-kong China\n號 地下 13-14 號, Kai Hei ...\nOpen Now~11:30 AM - 08:00 PM\nHong Kong, Central, 中環機場快線香港站地下1層HOK70號舖


url: =Immanuel/Emmanuel - Zomi Adventist Innkuan\nLaisiangtho sungah “Nang tawh kong om khawm ding” cih Laisiangtho mun 5 om aa “lau kei in” cih 365 vei bang om hi. Immanuel or Emmanuel a khiatna pen Laisiangtho mah in hong genpah aa “EI TE TAWH PASIAN OMKHAWM” cihna hi. “Leitung beidong note tawh kong omkhawm ding hi.” Matt 28:20\nBanghang in (I) le (E) tawh kigelh kawikawi ahitam cih na ngaihsun ngei hia? Laisiam te’n, “Immanuel pen Hebrew lai pan kila hi aa, Emmanuel pen Greek lai pan kila hi. Hebrewlai ah vowels (e) or (i) neilo uh hi. Hebrew pan Greek ah kam kilet ciang in pau kinai theipen ding in E kizang hi,” ci uh hi. Bangbang ahizong mi khatbek, “ZEISU” bek mah genna hi aa mituam dang huam khalo hi. Tua ahihman in laimal kibatlohna hang in buaina omlo hi.\nEmmanuel cih kammal in nanglekei, leitung buppi ading in bang khamuanna hongpia hiam? Pasian in hih min aphuak sese, bangteng hong gennuam a hitam? Banghang in tatkhiatna ding in “ZEISU” cih min bektawh kicingsak lo in “Emmanuel” cih min phuakbeh lailai se hiam?\nHih dotna te tom dawn leng:\nTopa Zeisu eite lakah hong omna pen ihmuh theihloh piangsakpa Pasian, Pasian nunzia le lungsim ngaihsutna te hong lak ding in hong pai hi. (Revelation)\nSatan khut sung pa’n hong honkhia ding in hongpai hi. (Redemption)\nHong tatkhiat khitciang pianngei nunzia hong dimkik ding in hong pai hi. (Restoration)\nTopa Zeisu hongpaina ahang in, mimawh te tankhia ding “Zeisu” bek tawh hilo in mihing piankhiatna mun ahi Pasian angsung le mihing hong kibawl lai aa i neihsa melhoihna, tatsa cidamna, mawhbanglo asiangtho lungsim le sitheilo pumpi i ngahkik theihna ding tatkhiatna hongpia ding ahihman in “ Emamanuel” cih minnih pua in mihing in hongsuak a hihi. Tua ahihman in “Emamanuel” cihna in hih leitung aa ei te lakah hong omsuk cihciang bek gennuam hilo in vantung innnuam le vanthak le leithak dong hong nusia ngeilo hong ompih den Pasian ahihna hong telsak hi.\nTua ahihman in hih leitung pen alamdang mahmah hehpihna le a ngimna, tumdangdiak hotkhiatnopna’ itna te kilakkhiatna ding phualpi hong suakta hi. Vantungmi te’n lunglut takin Pasian nasepzia en gige uh hi. Singlamteh tung pan gualzawhna bangci lading aa mimawh te honkhia ding cih lunghimawh mahmah in munuam mahmah, ngaklah mahmah uh hi. Satan in Pasian thukham pen, “Pasian angsungkhual na” hi ci aa amawhmat pen ki-itna thukham hi ci’a mi khempeuh in ateltheih ding hunkal ngaklah mahmah uh hi. Ahih hang in Satan bel na lau khinkhian hi.\nPasian le Satan kidona’ah thukham 10 siksan in kido uh hi. Satan in Pasian thkham langpanna tawh Pasian do hi. Hih thu thei le’ cin Christian nunzia sung ah khamuanna tampi hong guan ding hi. Satan do na ahi lunghimawhna le gentheihna mawhzol na te natuak ciang midang te bang in thumthum nawnlo ding hi teh. Job in Satan dona ahihlam thei hi leh thuaknuam tuam mahmah kha ding hi.\nPasian thukham pen singlamteh khitciang aa Satan in a do kipan hilo vantung peekpan kipan khinsa hi. Lampi tuamtuam tawh ih muhkhialh ding hanciam hi. Vantung ah Pasian ki ukna, “ thukham 10 pen zuihhamsa lua, Pasian kiphatsakna le angsung khualna thukhun hi”, ci hi. Leitung ah mawhna honglut khit leuleu ciang in thukham 10 aneipa Pasian mangnilh zahdong ding in thukham 10 thupi sakmahmah natawh khem leuleu hi. Tua ahihman in thukhamzuihna pen ki -itna sung ah nuntakna ahihlam mihing te’n muzo nawnlo ding zah in hongkhim hi. Tuhun leuleu tak ciang in Zeisu Khazih hehpihna hang tawh thukham 10 beita, kisam nawnlo hi’ ci’n thukham 10 neipa Pasian pampaih leuleu ding in hong khemkhem hi. Pasian le Pasian lungsim (deihna) khenkhem hi. Pasian min le avangliatna bek la in Pasian deihna le nunzia selcip, Pasian gam le ama dikna, Pasian mahmah theihloh kalin hong nialsak hi. Hih thupen Khasiangtho in hong pholak hi. Khasiangtho lo tawh hih thu kitelmuh theilo hi. Immaneul Pasian in hihthusim pholak ding in eite lakah (mihing) mah bang in hong nungta Vantung biakbuuk pi sung ah hotkhiatna nasem ding in van a kahtoh khit ciang in Khasiangtho Pasian mahmah in eite tawh hong omkhawm hi.\nPasian in ki-itna hi. Mihing sung pan hong luangkhia ding ki -itna pen Pasian in ki- itna mah tawh ngahnuam bek aa zawhthawh thu tawh laksawm lo hi. Zong la ngeilo ding hi. Mihing bawlpa Pasian in; “ki-itna in ki-itna bekmah ngen aa, ki-itna pen ki-it na bekin nungtak sak” ahihna theitel mahmah ahih manin ki-it na le kiniamkhiatna bek tawh nasem hi. Ki-itna bek tawh nungta hi. Pasian in Moses tungah hong kilat lai in bangmah tham hilo sawlbawk khat lakpa’n kilang hi. Sangpen Pasian kiniamkhiatna le hong itna Moses in amuh theih nading ahi hi. Tua bangmah in Topa Zeisu bawngkuang sung lawmlawm ah hongsuak zawzen pen nang le kei in Pasian itna ih dinmun niam mahmah ta leh teltak aa ih muhtheih na ding hizen hi. Tua thamlo in mihing nunzia sungah ze-etna namkim thuak hi. Ahizong in mawhna bawllo hi. Tua hihman in Pasian thukham pen mihing te ading in kimangzolo hi cih SATAN mawhmat na “khialhi” ci’n pholak tangko hi. Mihing te’n Khasiangtho huhna le panpihna tawh Pasian thukham bang in nungta zolua hi cih “Emmanuel Pasian” ahihna tawh honglak hi.\nPasian maiah Topa Zeisu hehpihna le itna sisan hang in mawhmai na kingah hi ci’a na upna tawh dikna hongpia pa in mawhna le Pasian deihloh thu te tungah gualzawhna ding Khasiangtho tha hong pialo in om ding a hiam? Pasian thukham te in ki-itna gamtat zia hi cih theia Pasian deihbang nuntak nopna lungsim nei te a ding Emmanuel Pasian in gualzawhna hong koihsak khinzo hi. Tua ki -itna sungah nanuntak mateng Topa Zeisu pen nang ading in Emmanuel hi zo nailo hi. Leitung nuntak hamsa in dawimang pa thaltang in hong kapliam aa sidek, pukdek in na om zong in Pasian ki-itna sung ah na nuntak nak leh mawhna nazo veve ding hi.\nLaisiangtho in “Pasian in eite tungah a hong piak khasiangtho hang in Pasian le ei te a omkhawm i hihna le Pasian in ei te hong ompih ahihna thu ii thei hi.” 1 John 4:13 “ Pasian pen ki –itna ahihman in itna neilo te in Pasian theilo uh hi” 1 John 4:8 Tua ban ah “ Tua ahihman in Khrish tawh kipawl mi te’ n mawhna bawlnawnlo uh aa, mawhna a bawl lai teitei te pen Pasian a mu ngeilo, a thei ngeilo ahi uh hi. Pasian tate hi a, Pasian lungsim paai uh ahihman in mawhna zong bawlnuam lo uh hi” 1 John 3: 6, 9\nIsaiah 7: 14 “ … En un nungak khat gai in tapa khat nei ding aa, ama min Immanuel ki ci ding hi.”\nEmmanuel cih min in ei a ding bangzah manpha na sa hiam? Zeisu cih min bek hilo Emmanuel in Pasian hong itna beitheilo aa na omna peuhah Pasian in hong ompih cih hong thei sak ciat ta hen! Immanuel/ Emamanuel cih min na zak sim in Pasian tawh ki itna “LOVE” sungkhat ah ih nungta takpi hiam?\nKhazih sungah na sanggam uh,\nPrev post ZSL 12: SABBATH: PASIAN OMZIA NUNTAKPIH\nNext post Sumpi Hanthotna 2021


url: =2nd Qtr: Innkuan Hunte - Zomi Adventist Innkuan\nThu Masa…………………………………………….. 2\nNuntak Zia…………………………………………… 3\nI Khensatna Te……………………………………. 10\nKikheel Ding Kiging……………………………… 17\nKhatguak Om Ciang…………………………….. 24\nInnKuan A Ding Pil Kammalte………………. 31\nKumpi Zawl La……………………………………. 38\nPengkul Sagihte………………………………….. 45\nSatan, Zawhcipsa Galpa……………………….. 52\nSatan Leh A Pawlte……………………………… 59\nPasian’ Tawntung Lungdamna Thu………… 66\nA Sagihna Gimna Nunung…………………….. 73\nBabylon Tung a Thukhenna………………….. 80\nNa Khempeuh A Thakin Ka Bawl Hi 87\nPiansakna niguk teng beikhin ta hi. Leitungpen hi neunau napi, ni nga sungtengin, Pasian in a hoih mahmah in zeem sitset hi. Khuamialna ah khuavaksak hi. Pasianin tuipi kiangah, “Hihciangbek na pai ding a, hihbaan ah na kiin nawnkei ding hi. Na tuihual te hih ciangbek pai ding hi” (Job 38 : 11) ci hi. Leikeu te zong, meel tuam tuam, a namtui mahmah te tawh hong kidim hi. Vasa namkim te leng zaizai in, ngasa namkim te zong tuisungah vak zaizai hi. Lei ganhing namkim zong vak ziazua, sing tung khawngpan kikhai in, piangsakpa piansak dandan in om tek uh hi. A nunung penin, Pasian in, Ama’ lim leh meel suun in, leitung a ukding mi bawl hi.\nNi sagihni Sabbath a piansak khit teh, Pasian in leitung en a, “Hoihlua” (Pian 1 : 31) ci hi. Tua bangin tangthu tawpsak leng, a picing leitung, a picing mihing, nungta tawntung leh : Adam leh Eve in tanu tapa tampi, tuu tampi, tuusawn tampite nei ding uh a, a ta a tuu te hangin leh Pasian tungah, a lungdamna uh lian mahmah ding uh hi. Galmuh zong hilo zakngei ciangbek tawh a puuk leimi te in i lunggeelna a hihi. Pasian bawl sa leitung pan a kilamdanna ngaihsun dih in. Mawhna omma leh omkhit a ki lamdanna bangpeuh om hiam? EGWhite in, “singtehte hong pulh a, sihna lim hong kilak ciangin, Adam leh Eve a dingin, a ta te sih a dahna uh sangin dahna lian zawlai hi. A neel mahmah pakte sihna in dahna piangsak a, singkung golpi te’ teh hong pulh ciangin, na khempeuh tungah sihna tung taktak cih hong lak hi” (Pu Pa te leh Kamsangte lai 62).\nSee also MSS 11: ဒုံရင်းပြန်၍ဖောက်ပြန်သောလူမျိုး\nTu quarter i lesson in hih thu teng a hihi : i lei nuntak dan, eimahmah innkuan sungah nungta i hihna i en ding hi. Eden huan ah teng in innkuan suak dingin, Pasian in hong bawl a, ta te tuute nei suksuk in, tuni ciangdong leitung tangthu i zomtoto lai hi. Laisiangtho tangthu masa te sungah, kumpi David khangthu khawngpen a khang a khang in ki ciamteh hi. Laisiangtho sung buppi ah, innkuan leh khang tawh thu kiciamteh suksuk hi. Tanglai pan tuni dongmah innkuan nasepna a langpan den, zi tamneihna, ang kikawmna leh a dangdangte khempeuh nusia in, innkuan sungah limtak kihilh in, ki puahphatna neih ding hi zaw hi.\nMimal khat leh khat kibanglo, innkuan khat leh khat kibanglo hi. Tu quarter laisimbu in, laisiangtho a ki bulphuh, innkuan thahat suaktheihna thukhunte honglak ding hi.\nPrev post Ellen G White Thu\nNext post ZSS Lesson 1: NUNTAK ZIA


url: =Tedim ah “Damna Crusade” Speaker asemding Sia Frederick mawtaw tuahsia :: ZOMI DAILY\nposted on 22 April 2020 at 9:23 am Lomkholna: News, Tedim, Zomi\nSia Frederick-a pen Tu laitaka Mizoram sungah Pasian’mizat mahmah hi in , tu zingsang motaw tuah sia uh hi. April 21, 2020, MSR: Tuni 21 April 2020 zingsang 5:30 kimin Mizoram Bethel Ministry Speaker, Frederick Lalrindika te Aizawl, Rangvamual khua gei ah accident uhhi.\nFrederick-a te Mizoram khanglam a Pasian nasem a pai tuzan nai 1:00 in Mamit khua ah anne uh a, Mamit pan Aizawl lamnawh in a tai suak pen Aizawl tunma Rangvamual khuanawl a leithai paihna ah lampial in 300meter motor kikhuk suk hi. A si kuamah omlo a, Frederick pen a lu liam in Civil Hospital Aizawl-ah CT Scan tawh en in zato lum hi.\nnote : atelnop dingin Frederick a(Lusei) ci-in “Lusei” ong gelh thuah ung ahangin mizogam ah minamke tuamtuam te lak-ah Lusei pen nam khat hi-in , Paite,Lai,Mara,Hmar , Lusei , Hualngo etc. Cihdan nam 7(amanlian tello) khanwg om in tuate lak-h Lusei hi-in avek-un akigawmna MIZO na zangh uh hi.\nMizoram State ah ‘Lusei’ Pau pen taangkam hi-in Lusei lakpan in tulaitak akizang Kampau pen “Duhlian “ pau na kici hi. Source: Phualva Lungtuak Media/ ZONET Zingdaifim/ WhatsApp Ref. Sia Puia\nDamna cialpi bawlding kikhinto phot\n– Abeisa hunlai in April1-5,2020 sung “Damna cialpi bawlding” ci’n gelna i nei a upnakamciam ahizong,Lai-ip hawmna hita leh laisuang nate zong kineikhin in khuakim khuapan ah a om thu-um mimal tezong sapna lai kikhak khinhi.\n– A hizong in 2020March13 nimit tawh Kawlgam Kumpipa U Win Myint in, tulaitak a leitungbup onglinglawng sak ” Coronavirus Disease 2019 (COVID-19) huhau in 2020 March13 ni a kipan 2020 April 30 nidong, mipi Kikaihkhopna tawh pawibawlna neihloh nading in mipi tungah ongzaksakna ” laitungtawn in, Tedim Christian Youth Fellowship in kumpi thu manna leh mipite’ cidam nading deihsak natawh April1-5,2020sung a kibawl ding” DAMNA CKALPI “bawl dingpen 2020 May kha sungah bawl dingin March 14, 2020 ni meeting bawlna pan in khensat na kinei phothi.\nMore: Biakna mintawh Tapidaw te’ galsimna te (Crusades) ~ Dr. Do Suan Mung\n– Hih Damna cialpi pen a kibawllo ding hilo a a kikhin tobek hi cih kongtang ko nuam uhhi.\n– Hih natna lungnop hangin Topa tung kiko in thungetna i neihtek nading leh Topa hoihna I muhzawk nading a hih nading in thunget natawh mapang khawm ciatni ci’n kongzawn nuam uhhi. Tedim Christian Youth Fellowship\nPrevious: Antang ip khat tawh mindai ding maw ~ Job Cinpi\nNext: Picin lam a manawh nuntak kalsuanzia ~ Job Cinpi\nAustralia, New South Wales ah gamsung meikang huaisia mahmah ~ ZD\nZawhngeu khat temta tawh satgawp ahih manin, kum 7 thong kiading


url: =#lush in! #squirt @ 2000! #dice 33tk! #lovense #squirt #smalltits #feet #anal #deepthroat #roleplay #stockings #pantyhose #heels #tv #dom #joi #cei #sph #femdom - multi-goal : cumshow! #milf #anal #mistress #toes #plug #


url: =Motorcycle tuankawm in alaamlaam khat kiman, Video kithehzak :: ZOMI DAILY\nposted on 9 March 2018 at 10:05 pm UTC+9:30 Lomkholna: Indonesia, News, Sawltak, World\nIndonesia gam ii Capital khuapi ahi Jakarta City sungah pasalkhat Motorcycle atuankawm in alaam kawmkawmna Video Clip khat tulaitak Social Media ah kithekzak hi. West Jakarta, Glodok khuasung ah Motorcycle atuankawm in alaam kawmkawm ahih manin, “Dancing motorcyclist” kici hi.\nTua Video Clip pen Online tungah aki thehzak ciangin Jakarta Police te’nzong kankhiapah uh a, mankhia in thudotna nei uhhi.\nTua Motorcyclist pa ii aminpen Sakhiun kici a, Police te’n thudotna aneih uh ciangin tuabangin kalaamkha mahhi. Ka khangnolai inzong Motorcycle tuan kidemkhawng ka ukmahmah khat hi ci’n genkhia cihi.\nHihbangin Motorcycle katuankawm in khuasung mipi te gualnop lungnop nadingin Entertainment kabawlzel a, hihbangin kabawlpen 6 veibang hikhinta hi.\nTuabangin kalaamkawm ciangin mipi te’n Photo leh Video hongzaih uh a, tuatengtawh Social Media ah aki thehzak hi ci’n genkhia hi.\nAhi zongin lamzikpi thukhun “Traffic Law” azuilo, apalsat ahihlam amahleh amah kaki theikha keihi ci’n genkhia hi. Amahpen lamzikpi anawllam ah mipi te lungnop nadingin alaam ahih manin, Traffic Law apalsak ahihlam akitheikhalo cihi.\nVideo: Dancing motorcyclist gets police warning after viral video\nHih Motorcyclist pa ii alaamdan pen Japanese anime Nanatsu no Taizai tawh kibang hi ci’n Thursday ni akipan Social Media ah Viral Video in aki thehzak ahihi.\nHihvai tawh kisai in West Jakarta Police traffic division head Adj. Sr. Comr. Sudarmanto in agenkhiatna ah Motorcycle leh Car cihte hawllaitak in laamkawm pen lamzikpi thukhun apalsak ahihi ci’n genkhia hi. Motorcyclist tepen lamzikpi tungah laamkawmding kiphallo hi.\nBanghanghiam cihleh amau nuntakna alauhuai bekthamlo, midang te nawngkaisak in tuahsiatna piangsakthei hi ci’n genkhia hi. Hihbangdan gamtatna pen liausum Rp 750,000 (RM212) kipiasak thei a, thongzong kha 3 ki kiasak theihi ci’n genbeh hi. Utdan atuamtuam cipak ni. (Leitung thulamdang, thukhel khatpeuh aki suahsak ciangin nasim tektekding cihna hipahtuan samlo hi. Pawlkhat in athupizaw omlohiam ci’n aktawphun bangin aphunphun omthei a, tuate mahin limsimpenpen zawsopleh kilawm lailai hi) Sawltak #zomidaily\nPrevious: Zahmawh Video bekbek a encipden pasalno khat apa’n akhut tankhiatsak\nNext: Zogam nunnuam ding la hong pian’khiatna ~ Lengtong Pauno


url: =Khuado hun leh Zomi Nam Ni ah banghang Zongeina phit ki mutlo theihiam? :: ZOMI DAILY\nposted on 4 November 2012 at 11:48 am Lomkholna: Hauthang, News, Zomi Nam Ni\nZomi te ading in Khuado leh Sialsawm te, Zo minam ni te in Minam thu’ Zo ngeina thu, Zo ngeina la , Zo ngeina laam namtuamtuam sak hun, lahkhiat hun, ki genhun ahihi ci leng kitam khialh loh kha ding ahihi.\nZomi tawh kipawl in nithu pi ni ineih kik kipat kik pen kum 2000 nih zawh teh kipan kikkik san ihihi. 1900 kum ma in Dawi kithoih hun in bel hun khen khat hongsuak in akikim in Zo ngeina kizang kim hun ahihi. 1900-1950 hunsung pen Zo ngeina ah neu muh ding kipat hun sung hi ding in kiseh thei hi. Banghiam cih leh Minamdang tawh kisawh hel ta i hihi.\n1950-2000 dong ciang sung pen Zo ngeina akici khempeuh avek in asia ding kisa in Dawi zah in muhdah hun sung ahihi. Hih hunsung in Zo ngeina ahoih leh ahoih lo kikhen theinailo in sukmit nopna hun ahihi. 2000 khit leuleu ciang in Zo ngeina ahoihlo te nusia in ahoih te kep leh puah zuntoh hun in hong ton pih leuleu hun ahihi.\nTu in ihgen nop ah Zongeina te sungah akihel Phit thu i kigen nuam hi. Zongeina ah Phit in Music minthang mahmah khat ah kihel hiin lamtawh akituahthei Phit ahihi. Tuhun Khuado, Sialsawm leh Zomi namni te ah Zo ngeina phit laam alak kitawm mahmah ahihi. Ki omlo phialphial ahihi.\nPhit la tuamtuam aom te Ei khangno te kitheilo , phit acih zong aki mungei lo zong kiom ta ahihi. Phit pen Khuado hun leh Gal aih, Sa aih hun, Zu nunhun leh Ton hun ah kimut kitum thei ahihi Phit tumdan mutdan kibang kim lo a, alazong akibang kim kei hi.\nZo ngeina te lak ah Phit late mi nautang in mut theih phit ladawng pawl khat te in.\n1. Omhlai, Omhlai, mualcinsang ah omh lai! Phit\n2. Simhbu in’ Builu laam e, Ciaugal kaipih zota e..Phit..\n3. Laamdaak, laamdaak siam ee’ laamdak siamsiam..! cih te leh adang tuamtuam om ahihi.\nHih phitla te leh amutzia te khangno te’n kitel lo, kitheikik nawn lo, aphit ding van omlo, ahih man in’ Khuado hun leh Zominam nihun te ah ei khangthak ten akimukha lo ahihi.Ei khang hun tawh kiton in Zongeina la ahi khol lo, amal kitello awng gawp, kuveva, gawp, hawk lala gawp a Khuado hun leh Zomi nam ni ah hun ibeina te in Ngeina puah ding leh kep ding’ thuhoih aza nuam, angai nuam,Zongeina diktaktak athei nuam seino tuailai Zomi tampi pawi sim hongpaite ahun mawk bei sak ki suak ahihi.\nPrevious: Interview with Zamnu (Myanmar Well-known Singer)\nNext: Heal Our Land ~ Dr. Ngul Khan Pau